hotchpotch/miracl-hf-unified huggingface dataset:
তৃতীয় মহম্মদ মহবত খানজী
তৃতীয় মহম্মদ মহবত খানজী (২রা আগস্ট, ১৯০০- ৭ই নভেম্বর, ১৯৫৯) জুনাগড় রাজ্যের একাদশ ও শেষ নবাব ছিলেন।
তৃতীয় মহম্মদ মহবত খানজী জুনাগড় রাজ্যের দশম নবাব মহম্মদ রসুল খানজীর কনিষ্ঠ পুত্র ছিলেন। তাঁর মাতার নাম ছিল আয়েশা বিবি। অজমের শহরে অবস্থিত মেয়ো কলেজ থেকে তিনি উচ্চশিক্ষা লাভ করেন। ১৯১১ খ্রিস্টাব্দের ২২শে জানুয়ারি পিতার মৃত্যু হলে তিনি জুনাগড় রাজ্যের সিংহাসনে আসীন হন। ১৯২০ খ্রিস্টাব্দের ৩১শে মার্চ পর্যন্ত তিনি রাজপ্রতিনিধি পরিষদের তত্ত্বাবধানে রাজত্ব করেন।
তৃতীয় মহম্মদ মহবত খানজী ১৯২১ খ্রিস্টাব্দের ৭ই এপ্রিল মুনাওয়ার জাহানকে, ১৯২৩ খ্রিস্টাব্দের ২৭শে এপ্রিল আমনা বিবিকে, ১৯২৩ খ্রিস্টাব্দের ৩০শে অক্টোবর অমন বিবিকে, ১৯২৫ খ্রিষ্টাব্দের ৮ই জুলাই মোতি বিবিকে, ১৯৩২ খ্রিস্টাব্দের ৯ই নভেম্বর দদিবা সাহিবাকে এবং ১৯৪৫ খ্রিস্টাব্দের ২৬শে জুলাই সাঈদা সুলতানাকে বিবাহ করেন। তিনি মহম্মদ দিলাওয়ার খানজী, মহম্মদ হিম্মত খানজী, মহম্মদ শমসের খানজী, মহম্মদ ইকবাল খানজী, মহম্মদ সাখাওয়াত খানজী, গুলাম মহম্মদ খানজী, মহম্মদ ইউসুফ খানজী, মহম্মদ সাদিক খানজী, মহম্মদ শাহরিয়ার খানজী ও সাঈদ আলী খানজী নামক দশজন পুত্র এবং তাজ বখতে, উমরাও বখতে, ইনায়ত বখতে, রহেব বখতে, উনরাও বখতে, কুলসুম বখতে, সুলতান বখতে, নূর বখতে, জোহরা বখতে ও রাহাত বখতে নামক দশজন কন্যার জনক ছিলেন।
১৯৪৭ খ্রিস্টাব্দের ১৮ই জুলাই ভারতীয় স্বাধীনতা অধিনিয়ম ১৯৪৭ পাশ হলে ভারত ও পাকিস্তান নামক দুইটি রাষ্ট্রের জন্মের সিদ্ধান্তের পাশাপাশি দেশীয় রাজ্যগুলিকে এই দুই রাষ্ট্রে যোগ দেওয়া বা স্বাধীন থাকার মধ্যে একটি পথ বেছে নেওয়ার কথা বলা হয়। তৃতীয় মহম্মদ মহবত খানজী ১৯৪৭ খ্রিস্টাব্দের ১৫ই সেপ্টেম্বর পাকিস্তান সরকারের সঙ্গে চুক্তি স্বাক্ষর করে তাঁর রাজ্যকে পাকিস্তান রাষ্ট্রের সঙ্গে অন্তর্ভুক্ত করেন। ভারত সরকারের পক্ষ থেকে জুনাগড় রাজ্যে সামরিক অভিযানের পরিকল্পনা নেওয়া হলে তিনি ২৪শে অক্টোবর সপরিবারে পাকিস্তান চলে যান। ঐ বছর ৯ই নভেম্বর ভারতীয় আধিকারিকেরা জুনাগড় পৌঁছে রাজ্যের প্রশাসনিক দায়িত্বভার গ্রহণ করলে নবাবী শাসনের বিলোপ ঘটে।
১৯১১ খ্রিষ্টাব্দে তৃতীয় মহম্মদ মহবত খানজীকে দিল্লি দরবার স্বর্ণ পদক প্রদান করা হয়। তাঁকে ১৯৩৭ খ্রিস্টাব্দের ১৯শে জুন ব্রিটিশ সেনাবাহিনীর সাম্মানিক ক্যাপ্টেন পদ প্রদান করা হয়। ১৯৪২ খ্রিস্টাব্দের ২১শে জুলাই তাঁকে বাহিনীর মেজর পদে এবং ১৯৪৬ খ্রিস্টাব্দের ১৫ই অক্টৈবর কর্ণেল পদে উন্নীত করা হয়। ১৯৪৮ খ্রিস্টাব্দে তাঁকে পাকিস্তান সরকারের তরফে নিশান-ই-কায়েদ-ই-আজম পুরস্কারে সম্মানিত করা হয়।
ফয়সালাবাদ
ফয়সালাবাদ (পাঞ্জাবী/; পূর্বনাম লায়ালপুর) পাকিস্তানের তৃতীয় বৃহত্তম মহানগরী এবং লাহোরের পরে পাঞ্জাব প্রদেশের দ্বিতীয় বৃহত্তম মহানগরী। এটি পাকিস্তানের একটি অন্যতম শিল্পকেন্দ্র।
"পাকিস্তানের ম্যানচেস্টার" নামে পরিচিত ফয়সালাবাদ একটি গুরুত্বপূর্ণ শিল্প শহর। এটি লাহোরের পশ্চিমে অবস্থিত।
অরড্যুইনো
অরড্যুইনো, একটি মুক্ত সোর্স কম্পিউটার হার্ডওয়্যার এবং সফটওয়্যার কোম্পানি, প্রজেক্ট এবং ব্যবহারকারী সম্প্রদায়; যা বিভিন্ন ধরনের ডিজিটাল ডিভাইস এবং ইন্টারেক্টিভ ডিভাইস নির্মাণের জন্য ক্ষুদ্র যন্ত্রাংশ নকশা এবং নির্মাণ করে থাকে যা ভৌত বিশ্বের নিয়ন্ত্রণ করতে পারে। প্রকল্পটি ইতালিতে প্রাথমিকভাবে স্মার্ট প্রজেক্ট কর্তৃক মাইক্রোকন্ট্রোলার বোর্ডের পরিবারের উপর ভিত্তি করে নকশাকৃত এবং নির্মিত, এবং এছাড়াও বিভিন্ন ৮-বিট এটমেল এভিআর মাইক্রোকন্ট্রোলার বা ৩২-বিট এটমেল এআরএম প্রসেসর ব্যবহার করে অন্যান্য বিক্রেতারাও রয়েছে। এই সিস্টেম বিভিন্ন ধরনের ডিজিটাল এবং এনালগ ইনপুট/আউটপুট পিন সেট প্রদান করে যা এক্সটেনশন বোর্ড এবং অন্যান্য সার্কিটের সাথে ইন্টারফেস করা যেতে পারে। বোর্ডটিতে ব্যক্তিগত কম্পিউটার থেকে প্রোগ্রাম লোডের জন্য কিছু মডেল ইউএসবিসহ সিরিয়াল যোগাযোগ ইন্টারফেস থাকে। মাইক্রোকন্ট্রোলার সমূহের প্রোগ্রামিংএর জন্য, অরড্যুইনো প্ল্যাটফর্ম একটি সমন্বিত উন্নয়ন পরিবেশ প্রদান করে যা সি এবং সি++ প্রোগ্রামিং ভাষার জন্য সমর্থন রয়েছে।
চিমনি ব্রেস্ট
চিমনি ব্রেস্ট () ফায়ারপ্লেসের সম্মুখে থাকা দেয়ালের একটি অংশ।
একটি চিমনি ব্রেস্ট নিরসনে যে কারণগুলি বিবেচনার প্রয়োজন পড়েঃ
২০১৫ এসিসি টুয়েন্টি২০ কাপ
২০১৫ এসিসি টুয়েন্টি২০ কাপ এশিয়ান ক্রিকেট কাউন্সিল কর্তৃক আয়োজিত এসিসি টুয়েন্টি২০ কাপ ক্রিকেট প্রতিযোগিতার ৫ম আসর। ২৫-৩০ জানুয়ারি, ২০১৫ তারিখে সংযুক্ত আরব আমিরাতে এ প্রতিযোগিতাটি অনুষ্ঠিত হয়। ওমান ক্রিকেট দল প্রতিযোগিতার শিরোপার জয় করে। দলটি ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করে।
রাউন্ড-রবিন পদ্ধতিতে খেলার পর ফলাফলের ভিত্তিতে শীর্ষস্থানীয় দল ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করবে। আফগানিস্তান, হংকং, নেপাল এবং সংযুক্ত আরব আমিরাত ক্রিকেট দল আন্তর্জাতিক ক্রিকেট কাউন্সিল কর্তৃক টুয়েন্টি২০ আন্তর্জাতিকে মর্যাদা লাভ করায় তারা এ প্রতিযোগিতায় অংশগ্রহণ করেনি। দলগুলো আয়ারল্যান্ড ও স্কটল্যান্ডে যৌথভাবে অনুষ্ঠিত ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা অর্জন করেছে। অন্যদিকে আইসিসি তথা এসিসি'র পূর্ণাঙ্গ সদস্য হবার ফলে ভারত, পাকিস্তান, শ্রীলঙ্কা ও বাংলাদেশ ক্রিকেট দল ইতোমধ্যে স্বয়ংক্রিয়ভাবে ২০১৬ সালের আইসিসি বিশ্ব টুয়েন্টি২০ প্রতিযোগিতা খেলবে।
নির্দেশিকা:
লালা হর দয়াল
লালা হর দয়াল (; ) ভারতের স্বাধীনতা আন্দোলনের একজন সক্রিয় স্বাধীনতা সংগ্রামী ছিলেন। তিনি বিদেশে বসবাসকারী ভারতীয়দের ভারতের স্বাধীনতা আন্দোলনে যোগদান করার জন্য প্রেরণা ও উৎসাহিত করেছিলেন । এরজন্য তিনি আমেরিকায় গিয়ে গদর পার্টীর স্থাপন করেন। তিনি প্রবাসী ভারতীয়দের মধ্যে দেশভক্তির অনুভব জাগান যা পরবর্তি সময়ে গভীর হয়ে উঠে। কাকোরী কাণ্ডের পর ১৯২৭ সনের মে মাসে লালা হর দয়ালকে ভারতে ফিরে আনার প্রচেষ্টা চালানো হয় যদিও এতে ব্রিটিশ সরকার অনুমতি না থাকায় প্রয়াস ব্যর্থ হয় । কিন্তু ১৯৩৮ সনে তাঁকে ভারতে আনার পুনরায় চেষ্টা করলে ব্রিটিশ সরকার অনুমতি দেন কিন্তু ১৯৩৯ সনের ৪ মার্চ তারিখে আমেরিকার ফিলাডেলফিয়া নামক স্থানে রহস্যময় ভাবে তাঁর মৃত্যু হয়।
নতুন দিল্লীতে অবস্থিত গুরুদুয়ারা শীশগঞ্জের পিছনে স্থিত চীরখানা মুহল্লে লালা হর দয়াল জন্মগ্রহণ করেন। 
কেমব্রিজ মিশন স্কুল থেকে লালা হর দয়াল প্রাথমিক শিক্ষাগ্রহণ করেন। তিনি সেন্ট স্টেফেন্স কলেজ থেকে সংস্কৃত বিষয়ে স্নাতক ডিগ্রী লাভ করেন। পাঞ্জাব বিশ্ববিদ্যালয় থেকে সংস্কৃত ভাষায় স্নাতকোত্তর ডিগ্রী লাভ করেন। 
লালা হর দয়াল লাহোরে এম.এ. অধ্যয়ণরত সময়ে লাহোরে যুবকের মনোরঞ্জনের জন্য একটি মাত্র ক্লাবের ব্যবস্থা ছিল। দুর্ভাগ্যবশতঃ একদিন ক্লাবের সচিবের সহিত লালার তুমুল ঝগড়া হয়। ফলে লালা ক্রোধিত হয়ে ইয়ঙ্গ ম্যান ইন্ডিয়া এসোসিয়েশন নামক ক্লাব স্থাপন করে। লালা হর দয়াল অধ্যয়ন করা কলেজে মোহম্মদ আল্লামা ইকবাল নামক একজন অধ্যক্ষ ছিলেন যিনি দর্শনশাস্ত্র পড়াতেন। তাঁদের দুইজনের সহিত সুগভির মিত্রতার সম্পর্ক ছিল। লালার অনুরোধে মোহম্মদ ইকবাল এসোসিয়েশনের উৎঘাটন সমারোহে অধ্যক্ষতা করার জন্য রাজী হন। এই সমারোহ অনুষ্ঠানে ইকবাল তাঁর প্রসিদ্ধ রচনা সারে জহাঁ সে অচ্ছা গেয়ে শুনান। পরবর্তি সময়ে এই গান ভারতের রাষ্ট্রীয় গানের মর্যদা লাভ করে।
লালাজীকে ভারতে ফিরিয়ে নিয়ে আসার সকল প্রয়াস প্রায় অসফল হওয়ার পর ১৯২৭ সনে তিনি ইংল্যান্ডে থেকে যাওয়ার ইচ্ছা প্রকাশ করেন। ইংল্যান্ডে তিনি "ড্রাক্ট্রিন্স অফ বোধিসত্ব" নামক পুস্তক রচনা করেন। লালাজী ভারতে ফিরে আসবেন কিনা এই সমন্ধে সকল ভারতীয়া নানান মন্তব্য প্রকাশ করেন। কিন্তু দুর্ভাগ্যবশতঃ ১৯৩৮ সনের ৪ মার্চ তারিখে রহস্যজনক ভাবে লালাজীর মৃত্যু হয়। লালাজীর বাল্যবন্ধু লালা হনুমন্ত সহায় মৃত্যুর আগপর্যন্ত বলেছেন যে- লালা হর দয়ালের মৃত্যু স্বাভাবিক ছিলনা, তাঁকে বিষ প্রয়োগ করে মারা হয়েছে।
সারে জহাঁ সে অচ্ছা
সারে জহাঁ সে অচ্ছা (; ); বা তরাণা-এ-হিন্দী
অন্তর্ভুক্তি দিবস (জম্মু ও কাশ্মীর)
অন্তর্ভুক্তি দিবস ভারতের জম্মু ও কাশ্মীর রাজ্যে প্রতি বছর ২৬শে অক্টোবর তারিখে পালিত একটি ছুটির দিন। ১৯৪৭ খ্রিস্টাব্দের এই দিনে কাশ্মীর ও জম্মু রাজ্যের শাসক মহারাজা হরি সিং ভারতীয় প্রজাতন্ত্রে যোগদানের জন্য সংযুক্তি চুক্তিপত্রে স্বাক্ষর করেন। এই দিন ভারতের জাতীয় সঙ্গীত গেয়ে ভারতের জাতীয় পতাকা উত্তোলন করে উৎসব পালন করা হয়ে থাকে।
বাংলাদেশে ক্রিকেটের ইতিহাস
বাংলাদেশে ক্রিকেটের ইতিহাস সময়ের সাথে ক্রমান্বয়ে সমৃদ্ধশালী। অক্টোবর, ১৯৯৯ সালে প্রথমবারের মতো বাংলাদেশ ক্রিকেট দল প্রথম-শ্রেণীর ক্রিকেটে অংশগ্রহণ করে। কিন্তু পরিবর্তিত রাজনৈতিক অবস্থায় ভারতীয় উপমহাদেশে অবস্থান করায় বাংলাদেশের দীর্ঘকালীন ক্রিকেট ইতিহাস রয়েছে।
১৯৪৭ সালে ভারত বিভাজনের পর বাংলাদেশের নির্দিষ্ট সীমারেখা গড়ে উঠে যা পূর্ব পাকিস্তান নামে পরিচিতি পায়। ভারতের প্রায় ১,৬০০ কিলোমিটার দূরে পশ্চিমাংশে পাকিস্তানের প্রধান প্রশাসনিক কেন্দ্র রচিত হয়। প্রধান ধর্ম ইসলাম হওয়া স্বত্ত্বেও জাতিগত ও ভাষার পার্থক্যের ফলে ১৯৭১ সালে বাঙালি জাতির জনক বঙ্গবন্ধু শেখ মুজিবুর রহমানের চৌকষ নেতৃত্বে সংগঠিত মহান মুক্তিযুদ্ধে বাংলাদেশ স্বাধীনতা লাভ করে যাতে প্রত্যক্ষভাবে ভারত সরকার সর্বাত্মক সহযোগিতা করেছিল। ২৬ মার্চ, ১৯৭১ তারিখে বাংলাদেশ আনুষ্ঠানিকভাবে পাকিস্তানের কাছ থেকে স্বাধীনতা ঘোষণা করে ও ১৬ ডিসেম্বর, ১৯৭১ তারিখে রেসকোর্স ময়দানে পাকবাহিনীর আত্মসমর্পণের মাধ্যমে নতুন দেশ হিসেবে বাংলাদেশ বিশ্ব রাজনীতিতে আত্মপ্রকাশ করে।
অষ্টাদশ শতকে ব্রিটিশ ইস্ট ইন্ডিয়া কোম্পানি বাংলায় প্রথম ক্রিকেট খেলার প্রচলন করে। ১৭৯২ সালে প্রথমবারের মতো ক্রিকেট খেলা আয়োজনের কথা জানা যায়। সম্ভবতঃ আরও একদশক পূর্বে খেলাটি অনুষ্ঠিত হতে পারে। ১৯৩৪ সালে ব্রিটিশ ভারতে অবস্থান করে ভারতীয় ক্রিকেট নিয়ন্ত্রণ বোর্ড রঞ্জি ট্রফি প্রতিযোগিতার প্রচলন ঘটায়। ১৯৩৮-৩৯ মৌসুমে বাংলা শিরোপা লাভ করে। ভারত বিভাজনের ফলে বাংলাও বিভক্ত হয়ে যায়। ১৯৫৪ সালের পূর্ব পর্যন্ত পূর্ব বাংলা আনুষ্ঠানিকভাবে কোন খেলায় অংশ নেয়নি।
১৯৫৪-৫৫ মৌসুম থেকে ১৯৭০-৭১ মৌসুম পর্যন্ত পূর্ব পাকিস্তানের ১০টি প্রথম-শ্রেণীর ক্রিকেট দল পাকিস্তানের ঘরোয়া ক্রিকেটে কায়েদ-ই-আজম ট্রফি ও আইয়ুব ট্রফিতে অংশগ্রহণ করেছিল। ১৯৫৪-৫৫ মৌসুমে সফরকারী ভারতীয় একাদশ ও ১৯৫৫-৫৬ মৌসুমে এমসিসি দল পূর্ব পাকিস্তান দলের বিপক্ষে অংশগ্রহণ করে। ভারতীয় একাদশ খেলায় জয় পেয়েছিল।
পাকিস্তানের অংশ হিসেবে থাকায় বাংলাদেশে প্রথম-শ্রেণীর ক্রিকেট ও টেস্ট ক্রিকেট খেলা আয়োজনের দায়িত্ব পায়। জানুয়ারি, ১৯৫৫ সালে ভারতের বিপক্ষে খেলার জন্য পাকিস্তান দল ঢাকায় অবস্থিত বঙ্গবন্ধু জাতীয় স্টেডিয়াম প্রথমবারের মতো ব্যবহার করে। ১৯৭১ সালের স্বাধীনতার পূর্ব পর্যন্ত টেস্টসহ অনেকগুলো গুরুত্বপূর্ণ খেলায় এ স্টেডিয়ামকে ব্যবহার করা হয়েছিল। চট্টগ্রামের এমএ আজিজ স্টেডিয়ামে ১৯৫৪ সালে প্রথম-শ্রেণীর ক্রিকেট খেলা আয়োজন করা হলেও স্বাধীন বাংলাদেশের টেস্ট মর্যাদা প্রাপ্তির পর ২০০১ সালে টেস্ট খেলা আয়োজনের সুযোগ পায়।
স্বাধীন বাংলাদেশে ১৯৭২ সালে নিজস্ব ক্রিকেট খেলা আয়োজনের ব্যবস্থা গড়ে উঠে। এ সময়ে বাংলাদেশ ক্রিকেট কন্ট্রোল বোর্ড প্রতিষ্ঠিত হয়। ১৯৭৪-৭৫ মৌসুমে জাতীয় পর্যায়ের ক্রিকেট প্রতিযোগিতা শুরু হয়।
৩১ মার্চ, ১৯৮৬ তারিখে পূর্ণাঙ্গ শক্তিধর ও টেস্টখেলুড়ে পাকিস্তানের বিপক্ষে প্রথমবারের মতো একদিনের আন্তর্জাতিকে প্রতিদ্বন্দ্বিতা করে। দলের অধিনায়ক গাজী আশরাফ হোসেন লিপু'র নেতৃত্বে বাংলাদেশ ক্রিকেট দল মাত্র ৯৪ রানে গুটিয়ে যায়। সাত উইকেট হাতে রেখেই পাকিস্তান কাঙ্খিত লক্ষ্যে পৌঁছে।
২৬ জুন, ২০০০ সালে বাংলাদেশ ক্রিকেট দল আন্তর্জাতিক ক্রিকেট কাউন্সিলের পূর্ণাঙ্গ সদস্যের মর্যাদা লাভ করে। বোর্ডের নাম পরিবর্তিত হয়ে বাংলাদেশ ক্রিকেট বোর্ড নামকরণ হয়। ১০-১৩ নভেম্বর, ২০০০ সালে বাংলাদেশ দল বঙ্গবন্ধু জাতীয় স্টেডিয়ামে উদ্বোধনী টেস্টে ভারতের মুখোমুখি হয়। খেলায় ভারত দল নয় উইকেটে জয় পায়।
রণবীর দন্ড বিধি
ভারতের জম্মু ও কাশ্মীর রাজ্যের প্রধান ফৌজদারী বিধি হল "রণবীর দন্ড বিধি জম্মু ও কাশ্মীর রাজ্য"'। এটি ১৯৩২ সাল থেকে চালু আছে (বিক্রম সম্ভাতে র মতে এই বিধি ডোগরা রাজবংশের রাজা রণবীর সিংহের রাজত্বকালে এটি চালু হয়। এই আইনবিধি মেকলের ভারতীয় দন্ড বিধির অনুসরণেই তৈরী হয়।
মহাদেব গোবিন্দ রানাডে
জাস্টিস মহাদেব গোবিন্দ রানাডে (১৮ই জানুয়ারি ১৮৪২ - ১৬ই জানুয়ারি ১৯০১) একজন বিশিষ্ট ভারতীয় পণ্ডিত, সমাজ সংস্কারক এবং লেখক ছিলেন। ভারতীয় জাতীয় কংগ্রেসের তিনি ছিলেন একজন স্রষ্টা। এবং এছাড়াও তিনি বোম্বে আইন পরিষদের বিভিন্ন পদে ছিলেন বিভিন্ন সময়ে, অর্থনৈতিক কমিটি এর সদস্য এবং বোম্বে হাই কোর্ট-এর বিচারক ছিলেন।
একটা অসম্ভব বিখ্যাত পাব্লিক চরিত্র, তাঁর শান্ত ও ধৈর্যধারী ব্যক্তিত্ত্ব ব্রিটেনের সাথে সমঝোতা করবার কাজে এসেছিল এবং ভারতকে পুনরায় নরুন করে গড়ে তুলতে সাহায্য করেছিল। তাঁর জীবনে তিনি ভাকট্রুটভোট্টেজাক সভা, প্রার্থনা সমাজ, পুনা সার্বজনিক সভা প্রভৃতি গড়ে তুলতে সাহায্য করেছিলেন এবং তিনি একটি বোম্বে-অ্যাংলো-মারাঠী খবরের কাগজে নিয়মিত লিখতেন যার নাম ছিল ইন্দুপ্রকাশ, যা তাঁরই বুদ্ধির সহায়তায় খুলেছিল ভারতকে পুনরায় নতুন করে গড়ে তুলবার লক্ষ্য নিয়ে।
রানাডে জন্মগ্রহণ করেছিলেন নিফাদ, মহারাষ্ট্র-তে। ছিল একটি ব্রাহ্মণ পরিবার যা নাশিক জেলা তে ছিল। তিনি তাঁর ছোটবেলার বেশিরভাগ সময় কাটিয়েছেন কোলহাপুর-এ যেখানে তাঁর বাবা একজন মন্ত্রী ছিলেন। তিনি মুম্বাইয়ের এলফিন্সটোন কলেজ-এ পড়াশুনো শুরু করেন, মাত্র ১৪ বছর বয়সে। তিনি মুম্বই বিশ্ববিদ্যালয়-এ পড়াশুনো করেছেন যা একটি ব্রিটিশ বিশ্ববিদ্যালয়। তিনি সেখানে ব্যাচেলর অফ আর্টস বা B. A. পড়তেন ১৮৬২ সালে।
তাঁর কিছু বন্ধু অত্মারম পান্ডুরাং, বাল মঙ্গেস ওয়াগলে এবং ভামান আব্জি মোদক, এদের সাথে মিলিত হয়ে রানাডে তৈরি করেন প্রার্থনা সমাজ, একটি হিন্দু আন্দোলন যা প্রধানত ব্রাহ্মসমাজ-এর থেকে উতসাহিত। কেশব চন্দ্র সেনের হাত ধরে যাত্রা শুরু হয় প্রার্থনা সমাজের, যার লক্ষ্য ছিল ধর্মের সাথ নিয়ে ভারতে ব্রিটেনের বিরুদ্ধে আন্দোলনে সামিল হওয়া।
রানাডে বানিয়েছিলেন পুনা সার্বজনিক সভা এবং আহমেদনগর এডুকেশন সোসাইটি এবং পরে তিনি ভারতীয় জাতীয় কংগ্রেস-এর অন্যতম স্রষ্টা ছিলেন। তিনি বাল গঙ্গাধর তিলক এবং গোপালকৃষ্ণ গোখলে এই দুইজনের রাজনীতির বিপক্ষে ছিলেন।
রানাডে ছিলেন সামাজিক কনফারেন্স আন্দোলনের একজন নির্মাতা ছিলেন, যা তিনি তাঁর মৃত্যু পর্যন্ত সাপোর্ট করে গেছেন। এখানে তিনি বাল্য বিবাহ, বিধবাদের মাথা ন্যাড়া করা, উচ্চ পণ এবং অন্যান্য সামাজিক অনুষ্ঠানের বিরুদ্ধে কথা বার্তা বলতেন এবং এগুলোকে বন্ধ করার আপ্রাণ চেষ্টা করতেন। ইনিই ছিলেন ১৮৬১ সালের বিধবা বিবাহ ফাউন্ডেশনের অন্যতম স্রষ্টা। রানাডে কুসংস্কার ও অন্ধবিশ্বাসের সমালোচনা করলেও, তার নিজের জীবন ছিল রক্ষণশীল। তিনি "প্রায়শ্চিত্ত" নিতে চেয়েছিলেন "পঞ্চ হুড মিশন কেস"-এর জন্য।
ভারতের স্বাধীনতা বিপ্লবীদের তালিকা
এটা কিছু মানুষের তালিকা যারা প্রচারণা করেছিলেন ভারতীয় উপমহাদেশে ব্রিটিশ শাসনের বিরুদ্ধে।
ভারতের স্বাধীনতা আন্দোলন ছিল কিছু মানুষের অব্যর্থ পরিশ্রম যার ফলেই ব্রিটিশদের থেকে ভারত রাজনৈতিক দিক থেকে মুক্তি পেয়েছে।
ঠনঠনিয়া কালীবাড়ি
ঠনঠনিয়ার শ্রীশ্রীসিদ্ধেশ্বরী কালীমন্দির বা ঠনঠনিয়া কালীবাড়ি কলকাতার ঠনঠনিয়া অঞ্চলে অবস্থিত একটি প্রাচীন কালী মন্দির। এটি কলেজ স্ট্রীট মোড় থেকে একটু দূরে বিধান সরণিতে অবস্থিত। জনশ্রুতি অনুসারে ১৭০৩ খ্রিস্টাব্দে উদয়নারায়ণ ব্রহ্মচারী নামে জনৈক তান্ত্রিক মাটি দিয়ে সিদ্ধেশ্বরী কালীমূর্তি গড়েন। ১৮০৬ খ্রিস্টাব্দে শঙ্কর ঘোষ নামে জনৈক ধনাঢ্য ব্যক্তি বর্তমান কালীমন্দির ও পুষ্পেশ্বর শিবের আটচালা মন্দির নির্মাণ করেন ও নিত্যপূজার ব্যয়ভার গ্রহণ করেন। এখানে মায়ের মূর্তি মাটির, প্রতি বছর মূর্তি সংস্কার করা হয়। ঠনঠনিয়া কালীবাড়িতে জ্যৈষ্ঠ মাসে ফলহারিণীর পুজো, কার্তিক অমবস্যায় আদিকালীর পুজো ও মাঘ মাসে রটন্তী কালীর পুজো হয়।
রাস্কিন বন্ড
রাস্কিন বন্ড (জন্মঃ ১৯ মে ১৯৩৪) হলেন একজন ব্রিটিশ বংশোদ্ভূত ভারতীয় লেখক। তিনি তার পরিবার নিয়ে ভারতের মুসৌরিতে থাকেন। "Our Trees Still Grow in Dehra" লেখার জন্য ১৯৯২ সালে তিনি সাহিত্য অ্যাকাডেমি পুরষ্কার পান। তিনি ১৯৯৯ সালে পদ্মশ্রী এবং ২০১৪ সালে পদ্মভূষণ পুরষ্কারে ভূষিত হন।
রাস্কিন বন্ড ১৯৩৪ সালে ১৯ই মে জন্মগ্রহন করেন একটি মিলেট্যারি হাসপাতালে । তাঁর ভাইবোন ছিল এলেন এবং উইলিয়াম। রাস্কিনের পিতা রয়্যাল বিমানবাহিনীতে ছিলেন । যখন বন্ড ৪ বছরের ছিল তখন তাঁর মা আলাদা হয়ে যান এবং এক পাঞ্জাবি-হিন্দুকে বিবাহ করেন।
বন্ড তার ছেলেবেলা কাটিয়েছিলেন বিজয়নগর (গুজরাট) এবং শিমলা। ১০ বছর বয়েসে হঠাৎ ১৯৪৪ সালে ম্যালেরিয়ায় তাঁর পিতার মৃত্যু হয়, তারপর থেকে রাস্কিন দেরাদুনে তার (দিদা) নানীর বাড়িতে থাকতেন। তিনি সিমলায় বিশপ কটন স্কুল থেকে পাস করেছেন।
বন্ডের ঐতিহাসিক উপন্যাস “"এ ফ্ল্যাইট অফ পিয়গন্স"” থেকে হিন্দি চলচ্চিত্র জুনুন করা হয়েছে। এটি তৈরি করেছিলেন শশী কাপুর এবং পরিচালিত করেছিলেন "শ্যাম বেনেগাল"। রাস্কিন বন্ডের ছোট গল্প “"সুসানার সেভেন হাসবেনডস"” উপর ভিত্তি করে বিশাল ভরদ্বাজের চলচ্চিত্র “"সাত খুন মাফ"” তৈরি করা হয়েছে।
বন্ডের জীবনের বেশির ভাগ কাজ হিমালয়ের পাদদেশে পাহাড় স্টেশন দ্বারা অনুপ্রেনিত, এখানে সে তার ছেলেবেলা কাটিয়েছে। তিনি তাঁর প্রথম উপন্যাস "দ্য রুম অন দ্য রুফ" লিখেছিলেন ১৭ বছর বয়সে এবং এটি প্রকাশিত হয়েছিল যখন তার বয়স ২১ বছর। এই সময়টা দেরাদুনে তাঁর বাড়ির ছাদে ছোট ভাড়া রুমে তাঁর বন্ধুদের সঙ্গে আংশিকভাবে থাকার ভালো অভিজ্ঞতা ছিল।
সংগ্রহ
উপন্যাসদ্য ইন্ডিয়ান কাউন্সিল ফর চাইল্ড এডুকেশন তাঁকে ভারতে শিশুদের সাহিত্যের বৃদ্ধি করার অগ্রণী ভূমিকাকে স্বীকৃত দিয়েছে। তাঁকে ১৯৯২ সালে আওর ট্রীস স্টিল গ্রও ইন দেহ্রা’র জন্য সাহিত্য একাডেমি পুরস্কারে সম্মানি করা হয়। তিনি ১৯৯৯ সালে পদ্মশ্রী এবং ২০১৪ সালে পদ্মভূষণ পান।
স্থলপদ্ম
স্থলপদ্ম (বৈজ্ঞানিক নাম: Hibiscus mutabilis) হচ্ছে মালভেসি পরিবারের একটি উদ্ভিদ প্রজাতি। গাছ ৩-৪ মিটার উঁচু, পাতার দুপাশই রোমশ। শরতে সাদা বা গোলাপি ফুল ফোটে। ফুল ৪-১০ সেমি চওড়া। বেলা বাড়ার সাথে সাথে ফুলের সাদা পাপড়ি পাটল বর্ণ ধারণ করে।
ঢেঁড়শ এবং স্থলপদ্ম একই গণের উদ্ভিদ। স্থলপদ্মকে ঠিকমতো ছেঁটে না রাখলে লম্বা লম্বা ডাল ছেড়ে আকর্ষণ হারিয়ে ফেলে। শাখা কলম ও বীজ দ্বারা বংশ বিস্তার হয়। আলোকিত স্থানে জন্মানো উচিত। শীতকাল ছাঁটার সময়।
হিজাব
হিজাব (, , or ; , or ) একটি নেকাব যা মাথা এবং বুক আবৃত করে থাকে, এবং যা নির্দিষ্টভাবে বয়ঃসন্ধি বয়স থেকে মুসলিম নারীদের কর্তৃক পরিহিত হয় তাদের পরিবারের বাহিরের প্রাপ্তবয়স্ক পুরুষের প্রত্যক্ষতা এড়াতে এবং কিছু ব্যাখ্যা অনুযায়ী, প্রাপ্তবয়স্ক অ-মুসলিম মহিলারাও এটি পরিধান করে থাকে। এছাড়াও যে কোন মুসলিম নারী কর্তৃক এটি পরিহিত হয় তাদের মাথা, মুখ বা শরীর আবৃত করতে যা শালীনতাবোধের নিশ্চিত মানদণ্ড মেনে চলে। হিজাব এছাড়াও সার্বজনীন স্থানে পুরুষদের থেকে নারীদের অসম্পৃক্ত কারার ক্ষেত্রে ব্যবহৃত হতে পারে, বা এটি সম্ভবত অধিবিদ্যামূলক ব্যাপ্তি অন্তর্ভুক্ত করে -- আল-হিজাব নির্দেশ করে "একটি নেকাব যা ঈশ্বরের কাছ থেকে পুরুষ বা বিশ্বকে পৃথক করে থাকে।
স্বাভাবিকভাবে, শালীনতাবোধ, গোপনতা এবং নৈতিকতার প্রতীক হিসেবে মুসলিম নারীদের কর্তৃক হিজাব পরিহিত হয়ে থাকে। ইসলাম এবং মুসলিম বিশ্বের বিশ্বকোষ অনুযায়ী, কোরআনে পুরুষ এবং নারী উভয়ের "চোখে পড়া, চালচলন, পোশাক এবং যৌনাঙ্গের" শালীনতাবোধে গুরত্ব দেয়। কোরআন মুসলিম নারীদের শালীনতাবোধের সাথে পোশাক পরিধান করতে এবং তাদের স্তনযুগল ও যৌনাঙ্গ আবৃত রাখতে নির্দেশনা দেয়। অধিকাংশ ইসলামি বৈধ পদ্ধতিসমূহ এই শালীনতার ধরন সঙ্গায়িত করতে গিয়ে জনসম্মুক্ষে মুখমণ্ডল এবং হাত বহির্ভূত বাকিসব অবৃত করে পোশাক পরিধান কারার নির্দেশ উল্লেখ রয়েছে। এই নির্দেশিকা (হাত, পা এবং মুখ ব্যতীত সমস্ত শরীর আবৃত রাখার জন্য), কোরআন প্রকাশের পর ফিকাহ এবং হাদিসের লেখায় পাওয়া যায় কিন্তু হিজাব এসেছ কোরানের আয়া থেকে।
আরবিতে হিজাব পদের সাহিত্যিক অর্থ “একটি অন্তঃপট বা পর্দা” এবং কোরআনে বিভাজন নির্দেশ করতে এটি ব্যবহৃত হয়েছে। কোরআন বলে পুরুষ বিশ্বাসীরা (মুসলিম) মুহাম্মদের স্ত্রীদের সাথে কথা বলত একটি পর্দার আড়াল থেকে। এই পর্দা পুরুষদের দ্বায়িত্বের অংশ ছিল মুহম্মদের স্ত্রীদের নয়। এই থেকে অনেকে দাবী করে কোরানের মুহম্মদের স্ত্রীদের হিজাব প্রয়োগের নির্দেশ থাকলেও, সাধারণ নারীদের নেই। যদিও হিজাব প্রায়শই পুরুষ কর্তৃক নারীদের নিয়ন্ত্রণ এবং শব্দহীন করতে হাতিয়ার হিসেবে কাজে লাগাতে পশ্চিমাদের কর্তৃক ব্যবহৃত হতে দেখা যায়, এই চর্চা ভিন্নভাবে ভিন্ন প্রসঙ্গে উপলব্ধ হয়।
বিশ্ব হিজাব দিবস একটি বাৎসরিক অনুষ্ঠান, যা ১লা ফেব্রুয়ারি পালিত হয়। হিজাব দিবস প্রথম ২০১৩ সালে পালিত হয়, এটি নাজমা খান দিবসটি পালন শুরু করেন। দিবসটি বিশ্বব্যাপী সকল মুসলিম ও অমুসলিম নারী যারা হিজাব পড়ে তারা পালন করে।
শিয়ালকোট
শিয়ালকোট () হচ্ছে পাকিস্তানের একটি শহর এবং শিয়ালকোট জেলার রাজধানী। শহরটি পাঞ্জাব প্রদেশের উত্তর-পূর্বাংশে অবস্থিত; যা পাকিস্তানের ১৩তম জনবহুল মহানগরী। চেনাব নদীর তীরে অবস্থিত শহরটি লাহোর হতে উত্তরে অবস্থিত।
শিয়ালকোট বিশিষ্ট পণ্ডিত, দার্শনিক এবং কবি আল্লামা ইকবালের জন্মস্থান।
চুপুংমুং
চুপুংমুং () বা চক্রধ্বজ সিংহ আহোম সাম্রাজ্যের রাজা ছিলেন। তিনি চারিঙের দেওরাজার নাতি ছিলেন। রাজার সিংহাসনে বসে তিনি হিন্দুনাম চক্রধ্বজ সিংহ নাম গ্রহণ করেন। তিনি ১৬৬৩ সন থেকে ১৬৭০ সন পর্যন্ত রাজত্ব করেছিলেন। চুপুংমুর শাসনকালে মুঘল বাদশাহ আওরঙ্গজেবের নির্দেশে রামসিংহ অসম আক্রমণ করেছিল এবং এরথেকেই পরবর্তী সময়ে শরাইঘাট যুদ্ধের সূত্রপাত হয়।
১১৬৫ সনে বানসনীয়া (নক্টে) নগা ও বানফেরা নগা জনজাতির সহিত বিবাদ হওয়ার ফলে বানফেরা নগারা আহোম সাম্রাজ্য থেকে সাহায্যের জন্য প্রার্থনা করেন। ফলে চুপুংমুং একদল আহোম সৈন্য পাঠিয়ে বানসনীয়া নগাকে দমন করেন। এইসময়ে মিরিরা সুযোগ পেয়ে আহোম রাজ্যে প্রবেশ লুন্ঠন করে যদিও চুপুংমুং অভিযান চালনোর ফলে মিরিরা পালিয়ে যায়। 
চক্রধ্বজ সিংহের নির্দেশমতে ১৬৬৭ সনের আগষ্ট মাসে মোগলে দখলে থাকা গুয়াহাটি আহোমের অধীনে আনার জন্য অভিযান চালানো হয়। মোমাই তামুলী বরবরুয়া ও তাঁর পুত্র লাচিত বরফুকন অভিযানের সেনাপতি ছিলেন। তাঁদের নেতৃত্বে আহোম সেনারা কাজলি, বাঁহবাড়ি, গুয়াহাটি ও পাণ্ডু অধিকার করতে সক্ষম হয়। শিলঘাটে অবস্থিত একটি কামানের উপরে সংস্কৃত ভাষায় লেখা রয়েছে যে- ১৬৬৭ সনে চক্রধ্বজ সিংহ মোগলদের পরাস্ত করে এই অস্ত্র পেয়েছে। শত্রু নিধনকারী রুপে এইটিই তাঁর গৌরবের বিষয়। 
১৬৬৭ সনে ডিসেম্বর মাসে গুয়াহাটি আহোমের অধীনে হওয়ার খবর পেয়ে মোগল সম্রাট আওরঙ্গজেব অসম আক্রমণ করার জন্য রামসিংহকে আদেশ করে। 
১৬৬৯ সনে সংঘটিত আলাবৈর যুদ্ধের কিছুদিন পর ১৬৭০ সনের এপ্রিল মাসে চক্রধ্বজ সিংহের মৃত্যু হয়।
২০০৯-এ বাংলাদেশ
২০০৯-এ বাংলাদেশে সংঘটিত ঘটনাবলী।
বঙ্গবন্ধু গোল্ড কাপ
বঙ্গবন্ধু গোল্ড কাপ বা বঙ্গবন্ধু কাপ বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতা। বাঙালি জাতির জনক বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়। ১৯৯৬ সালে এ প্রতিযোগিতার শুভ উদ্বোধন হলেও এ পর্যন্ত দু'টি প্রতিযোগিতা অনুষ্ঠিত হয়েছে। তিন বছর পর ১৯৯৯ সালে পুণরায় এর দ্বিতীয় আসরের আয়োজন করা হয়। এরপর দীর্ঘ বিরতি দিয়ে ২০১৪ সালে পরবর্তী প্রতিযোগিতা হিসেবে ২০১৫ সালের শুরুতে তৃতীয় আসর আয়োজনের চূড়ান্ত সিদ্ধান্ত গৃহীয় হয়। সর্বমোট ছয়টি দেশের ফুটবল দলের অংশগ্রহণে তৃতীয় প্রতিযোগিতাটি শুরুর অল্প কয়েকদিন পূর্বে ফিফা কর্তৃক এ প্রতিযোগিতা অনুমোদন লাভ করে ও বাফুফে সকল দলের অংশগ্রহণের বিষয়টি নিশ্চিত করে।
মালয়েশিয়া অনূর্ধ্ব-২৩ দল বাংলাদেশকে পরাজিত করে ২০১৫ সালের প্রতিযোগিতার শিরোপা জয় করে। এছাড়াও, প্রথমবারের মতো স্বাগতিক বাংলাদেশ দল বঙ্গবন্ধু কাপের চূড়ান্ত খেলায় পৌঁছে।
বর্তমান শিরোপাজয়ী দল নেপাল যারা ২০১৬ তে বাহরাইনকে কে হারায়।
২০১৫ বঙ্গবন্ধু গোল্ড কাপ
২০১৫ বঙ্গবন্ধু গোল্ড কাপ বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতার তৃতীয় আসর। বাঙালি জাতির জনক বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়েছে। ২৯ জানুয়ারি, ২০১৫ তারিখে বাংলাদেশ ফুটবল দল ও মালয়েশিয়ার অনূর্ধ্ব-২৩ ফুটবল দলের মধ্যকার খেলার মাধ্যমে প্রতিযোগিতার উদ্বোধন ঘটে।
১৯৯৯ সালের পর দীর্ঘ বিরতি দিয়ে ২০১৪ সালের শেষদিকে পরবর্তী প্রতিযোগিতা ২০১৫ সালের শুরুতে আয়োজনের সিদ্ধান্ত নেয়া হয়। সর্বমোট ছয়টি দেশের ফুটবল দলের অংশগ্রহণে তৃতীয় প্রতিযোগিতাটি অনুষ্ঠিত হয়। প্রতিযোগিতা শুরুর অল্প কয়েকদিন পূর্বে ফিফা কর্তৃক এ প্রতিযোগিতা অনুমোদন লাভ করে ও বাফুফে সকল দলের অংশগ্রহণের বিষয়টি নিশ্চিত করে। ফাইনালে বাংলাদেশকে ২-৩ গোলের ব্যবধানে হারিয়ে চ্যাম্পিয়ন হয় মালয়েশিয়া।
গ্রুপ-পর্বে ছয়টি দল দুই গ্রুপ বিভক্ত হয়ে খেলবে। প্রত্যেক গ্রুপে তিনটি দল একে-অপরের সাথে একবার খেলবে। উভয় গ্রুপে সর্বমোট তিনটি করে মোট ছয়টি খেলা রাউন্ড-রবিন পদ্ধতিতে অনুষ্ঠিত হবে। বিজয়ী দল তিন পয়েন্ট, ড্র হলে এক পয়েন্ট পাবে এবং পরাজিত হলে কোন পয়েন্ট লাভ করবে না। গ্রুপের শীর্ষস্থানীয় দুই দল সেমি-ফাইনালে উত্তীর্ণ হবে ও বিজয়ী দুই দল ফাইনাল খেলবে।
১১ জন রেফারি ও ২ জন ম্যাচ কমিশনার এই টুর্নামেন্ট জন্য ফিফা কর্তৃক নিয়োগ করা হয়।নিম্নবর্ণিত ছয়টি দেশের ফুটবল দল প্রতিযোগিতায় অংশগ্রহণ করেছে:
বর্মণ রাজবংশ
বর্মণ রাজবংশ পুষ্যবর্মণ কর্তৃক প্রতিষ্ঠিত কামরূপ রাজ্যের প্রথম ঐতিহাসিক রাজবংশ। এই রাজবংশের শাসকরা গুপ্ত সাম্রাজ্যের সামন্ত ছিলেন, কিন্তু পরবর্তীকালে গুপ্ত সাম্রাজ্যের দুর্বলতার সুযোগে মহেন্দ্রবর্মণ দুইটি অশ্বমেধ যজ্ঞ সম্পন্ন করে স্বাধীনতা ঘোষণা করেন। সপ্তম শতাব্দীর মধ্যভাগে শালস্তম্ভ নামক এক আদিবাসী নেতা এই রাজবংশের শেষ রাজা অবন্তীবর্মণকে সিংহাসনচ্যুত করে ম্লেচ্ছ রাজবংশের প্রতিষ্ঠা করেন।
আসামের ডুবি ও নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে জানা যায় যে, এই রাজবংশের প্রতিষ্ঠাতা ছিলেন পুষ্যবর্মণ। এই লিপিতে তাঁকে নরকাসুর, ভগদত্ত ও বজ্রদত্ত নামক পৌরাণিক চরিত্রগুলিরর বংশধর বলে উল্লেখ করা হয়েছে। ঐতিহাসিক দীনেশচন্দ্র সরকার অবশ্য বর্মণ রাজবংশের এই পৌরাণিক উৎপত্তি মানতে রাজি হননি, কারণ তাঁর মতে, প্রত্যেক রাজবংশ পৌরাণিক চরিত্রের সঙ্গে সম্পর্ক স্থাপনের দাবী করে থাকলেও তার কোন প্রামাণ্য ঐতিহাসিকতা নেই বললেই চলে।
কামরূপ অনুসন্ধান সমিতির মতো গবেষণা প্রতিষ্ঠান বর্মণ রাজবংশকে আসামের প্রথম ইন্দো-আর্য্য রাজবংশ বলে উল্লেখ করেছে। যদিও মহাভারতে ভগদত্তকে ম্লেচ্ছ বলে উল্লেখ করা হয়েছে, তবে নিধানপুর তাম্রলিপিতে তাঁকে "ইন্দ্রসখা" বা ইন্দ্রের বন্ধু বলে দাবী করা হয়েছে বলে, বেশ কয়েকজন অসমীয়া ঐতিহাসিক এই শাসকদের ইন্দো-আর্য্য বলেই মনে করেছেন। হিউয়েন সাং বর্মণ রাজবংশের রাজা ভাস্করবর্মণকে নারায়ণ হতে উদ্ভূত একজন ব্রাহ্মণ বলে উল্লেখ করেছেন ঠিকই, কিন্তু সুনীতিকুমার চট্টোপাধ্যায়ের মতে, এই রাজবংশের রাজারা ব্রাহ্মণ ছিলেন না, বরং তাঁরা ছিলেন হিন্দু ধর্মে ধর্মান্তরিত ইন্দো-মঙ্গোলোয়েড নব্য-ক্ষত্রিয়। হিউজ আর্বানও মনে করেছেন, যে ব্রহ্মপুত্র উপত্যকার সমস্ত রাজবংশের মতো বর্মণ রাজবংশের রাজারাও প্রথমে অনার্য্য ছিলেন, যারা পরে ব্রাহ্মণ্য ধর্ম গ্রহণ করে আর্য্য সমাজে অন্তর্ভুক্ত হন।
সামপ্লেস এলস, কলকাতা
সামপ্লেস এলস (English: Someplace Else), হল একটি পাব, যা ভারতে কলকাতার পার্ক স্ট্রিটে অবস্থিত। এই পাবে রয়েছে বিভিন্ন ধরনের পানীয় এবং খাবার কাস্টমারদের জন্য। ১৯শে আগস্ট ১৯৯৪ সাল থেকে অর্থাৎ যখন থেকে এটি তৈরি হয়েছে তখন থেকেই পাব সংস্কৃতির দুনিয়াতে সামপ্লেস এলস রাজ করে গেছে এই শহর কলকাতায়। ভারত-এর অন্যান্য পাবেদের থেকে এটি একটু আলাদা কারণ এই পাবে সর্বদা লাইভ কনসার্ট চলে প্রতি রাতে। এই পাবটি বছরে ৩২৮৫ ঘন্টার লাইভ কনসার্ট করে যা ভারত এমনকি এশিয়ার সমস্ত পাবেদের থেকে সর্বাধিক। (প্রতিদিন প্রায় ৯ ঘন্টার লাইভ কনসার্ট)
"সামপ্লেস এলস" শহরের সবথেকে ভালো ব্যান্ডের দ্বারা লাইভ কনসার্ট হোস্ট করে যেখানে থাকে বিভিন্ন রকমের সঙ্গীত এই পাবটি পার্ক হোটেলের মধ্যে অবস্থিত এবং অন্যতম ঐতিহ্যপূর্ণ স্থান এই শহর কলকাতায়। এই পাবে পাবেন পানীয়, লাঞ্চ এবং ডিনার। বিখ্যাত ব্যান্ড স্কিনি অ্যালি, হিপ পকেট, লৌ মাজয়া, প্রেস্তোরিকা, পরিক্রমা, ইন্ডিয়ান ওসান, ক্রসউইন্ডস, আন্ডারগ্রাউন্ড অথরিটি, দেম ক্লোনস এবং আরও আন্তর্জতিক গানের ব্যান্ড এই পাবে পারফর্ম করে গেছে।
"মুক্ত মাইক সেশন" বা "ওপেন মাইক সেশন" এই জায়গায় প্রতিমাসে একবার করে হয়, এবং সেখানে যেকোনো ব্যান্ড না সঙ্গীত শিল্পী পারফর্ম করতে পারে। এটা প্রধানত শুরু হয় সন্ধ্যে ৬ টা থেকে এবং শেষ হয় রাত ৯ টায়। এখানে অনেক স্কুলের ব্যান্ড সুযোগ পায় তাদের প্রতিভা দেখাবার জন্য। এই সেশনটি পরিমিত নয় শুধুমাত্র সঙ্গীতে, সঙ্গীতের সাথে থাকে আসল কবিতা, স্ট্যান্ড-আপ কমিটি এবং একক অভিনয়ের। ভালো পারফর্ম করলে সেই ব্যান্ড বাঁ শিল্পী সামপ্লেস এলসে প্রতিদিন গান গাইবার বা পারফর্ম করার সুযোগ পাবে।
দক্ষিণী পাহাড়ি ময়না
দক্ষিণী পাহাড়ি ময়না ("Gracula indica") শালিক পরিবারের অন্তর্গত একপ্রকারের ময়না। এদের প্রধান বাসস্থান হলো ভারত এবং শ্রীলঙ্কা-এর দক্ষিণপশ্চিম দিকের পাহাড়সমূহ।
অ্যালেক বেডসার
স্যার অ্যালেক ভিক্টর বেডসার, সিবিই (; জন্ম: ৪ জুলাই, ১৯১৮ - মৃত্যু: ৪ এপ্রিল, ২০১০) বার্কশায়ারের রিডিং এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলে তিনি মূলতঃ মিডিয়াম-ফাস্ট বোলার হিসেবে খেলতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন তিনি। অ্যালেক বেডসার ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেন। বিংশ শতাব্দীতে তাঁকে সেরা ইংরেজ ক্রিকেটারদের অন্যতমরূপে গণ্য করা হয়।
১৯৩৯ থেকে ১৯৬০ সালের মধ্যে সারে দলের পক্ষে প্রথম-শ্রেণীর ক্রিকেটে অংশগ্রহণ করেন। এ সময় তাঁর যমজ ভাই এরিকও একই দলে খেলেন। ৪৮৫ খেলায় বেডসার ৪৮৫টি প্রথম-শ্রেণীর উইকেট লাভ করেন।
১৯৪৬ থেকে ১৯৫৫ সালের মধ্যবর্তী সময়ে ইংল্যান্ডের পক্ষে টেস্ট ক্রিকেটে অংশ নেন। ৫১ টেস্টে তাঁর উইকেটের সংখ্যা ২৩৬। ১৯৫৩ সালে ক্ল্যারি গ্রিমেটের সর্বোচ্চ টেস্ট উইকেট লাভের বিশ্বরেকর্ড ভেঙ্গে ফেলেন। ১৯৬৩ সালে ব্রায়ান স্ট্যাদাম কর্তৃক তাঁর এ রেকর্ড ভঙ্গ হয়।
দ্বিতীয় বিশ্বযুদ্ধে সক্রিয় অংশগ্রহণ করেন। যুদ্ধের শেষদিকে ইতালিতে অবস্থানকালীন বেডসার যমজ ভ্রাতৃদ্বয়ের সাথে আর্থার ম্যাকইনটায়ারের বন্ধুত্বমূলক সম্পর্ক গড়ে উঠে।
ক্রিকেট খেলা থেকে অবসর নেয়ার পর ইংল্যান্ড ক্রিকেট দলের নির্বাচকমণ্ডলীর সভাপতির দায়িত্ব পালনসহ সারে কাউন্টি ক্রিকেট ক্লাবের সভাপতি মনোনীত হন। ১৯৯৬ সালে নাইট উপাধীতে ভূষিত হন তিনি।
ক্রিকেটের বাইরে এসে ডানপন্থী চাপ গোষ্ঠী ফ্রিডম অ্যাসোসিয়েশনের প্রতিষ্ঠাকালীন সদস্য মনোনীত হন। এ গোষ্ঠী দক্ষিণ আফ্রিকার নির্বাসনকালীন সময়ে ক্রীড়া সম্পর্ক বজায়ে পরামর্শকের ভূমিকায় অবতীর্ণ হতো।
জানুয়ারি, ২০০৯ সালে আইসিসি ক্রিকেট হল অব ফেমের উদ্বোধনী তালিকায় তাঁকে অন্তর্ভুক্ত করা হয়। ৪ এপ্রিল, ২০১০ তারিখে তাঁর দেহাবসানের পর রেগ সিম্পসন মৃত্যু-পূর্ব পর্যন্ত ইংল্যান্ডের সর্ববয়োজ্যেষ্ঠ জীবিত টেস্ট খেলোয়াড়ের মর্যাদা লাভ করেছিলেন।
আল সৌদ
আল সৌদ ( "Āl Saʻūd") বা সৌদ পরিবার হল সৌদি আরব শাসনকারী রাজবংশ। এতে হাজারেরও বেশি সদস্য রয়েছে। মুহাম্মদ বিন সৌদ ও তার ভাইদের বংশধরদের নিয়ে এই পরিবার গঠিত। বর্তমানে মূলত আবদুল আজিজ ইবনে সৌদের বংশধররা এই রাজবংশের নেতৃত্ব দিয়ে থাকেন।
রাজ পরিবারের সবচেয়ে প্রভাবশালী ব্যক্তি হলেন সৌদি আরবের বাদশাহ। প্রথম বাদশাহ ইবনে সৌদের এক ছেলে থেকে অন্য ছেলের হাতে বাদশাহর ক্ষমতা হস্তান্তরিত হয়ে আসছে। হিসাব অণুযায়ী রাজপরিবারের মোট সদস্য সংখ্যা ১৫,০০০ তবে অধিকাংশ ক্ষমতা ২,০০০ জনের হাতে ন্যস্ত রয়েছে।
আল সৌদ তিনটি পর্যায়ের মধ্য দিয়ে গিয়েছে। এগুলো যথাক্রমে প্রথম সৌদি রাষ্ট্র, দ্বিতীয় সৌদি রাষ্ট্র ও আধুনিক সৌদি আরব। প্রথম সৌদি রাষ্ট্রকে ওয়াহাবিবাদের বিস্তার হিসেবে ধরা হয়। দ্বিতীয় সৌদি রাষ্ট্র অভ্যন্তরীণ লড়াইয়ের কারণে চিহ্নিত হয়। আধুনিক সৌদি আরব মধ্য প্রাচ্যে প্রভাবশালী। পূর্বে আল সৌদের সাথে উসমানীয় সাম্রাজ্য, মক্কার শরিফ, আল রশিদ ও কিছু ইসলামবাদি গোষ্ঠীর সাথে দেশের ভেতরে ও বাইরে সংঘর্ষ ছিল।
আল সৌদ অর্থ "সৌদের পরিবার"। ১৮ শতকে রাজবংশের প্রতিষ্ঠাতা মুহাম্মদ বিন সৌদের নাম থেকে এই নামটি এসেছে।
বর্তমানে আল সৌদ পদবিটি মুহাম্মদ বিন সৌদ বা তার তিন ভাই ফারহান, সুনায়ান ও মিশারির বংশধরদের ক্ষেত্রে ব্যবহৃত হয়। এছাড়া এই বংশের অন্যান্য কিছু শাখা রয়েছে। সৌদি রাজমুকুটের অধিকারী না হলেও এসকল শাখা বংশের ব্যক্তিরা গুরুত্বপূর্ণ সরকারি পদে থাকতে পারে। শাখা বংশের সদস্যদের সাথে কখনো আল সৌদ সদস্যদের বিবাহসম্পর্ক স্থাপিত হয়।
বাদশাহ আবদুল আজিজ ইবনে সৌদের পুত্র ও নাতিদের ক্ষেত্রে রাজকীয় পদবি “হিজ রয়াল হাইনেস” ব্যবহৃত হয়। তবে অন্যান্য শাখা বংশের সদস্যদের ক্ষেত্রে “হিজ হাইনেস” ব্যবহৃত হয়।
খাদেমুল হারামাইন শরিফাইন
খাদেমুল হারামাইন শরিফাইন ( "") বা পবিত্র দুই মসজিদের সেবক সাবেক আইয়ুবীয় রাজবংশ, মিশরের মামলুক সুলতান, উসমানীয় সুলতান ও আধুনিক সৌদি আরবের বাদশাহ কর্তৃক ব্যবহৃত রাজকীয় উপাধি। এ দ্বারা বোঝানো হয় যে বাদশাহ ইসলামের দুই পবিত্র মসজিদ মক্কার মসজিদুল হারাম ও মদিনার মসজিদে নববীর নিরাপত্তা ও রক্ষণাবেক্ষণের দায়িত্ব নিয়েছেন।
মামলুকদের পরাজিত করা ও মক্কা ও মদিনার নিয়ন্ত্রণ লাভের পর উসমানীয় সুলতান প্রথম সেলিম এই উপাধি ধারণ করেন। ষষ্ঠ মুহাম্মদ পর্যন্ত পরবর্তী সকল উসমানীয় সুলতান এই উপাধি ব্যবহার করতেন।
সৌদি বাদশাহদের মধ্যে ফাহাদ বিন আবদুল আজিজ ১৯৮৬ সালে প্রথম এই উপাধি ধারণ করেন। এর পরিবর্তে “হিজ মেজেস্টি” উপাধিটি এরপর ব্যবহার করা হত না। বর্তমান বাদশাহ সালমান বিন আবদুল আজিজ তার ভাই সাবেক বাদশাহ আবদুল্লাহ বিন আবদুল আজিজের মৃত্যুর পর একই উপাধি ধারণ করেছেন।
সাদা শাপলা
সাদা শাপলা, শালুক বা তারা শাপলা বা কুমুদ (), (বৈজ্ঞানিক নাম: Nymphaea nouchali) (সমনাম: Nymphaea stellata), হচ্ছে শাপলা পরিবারের "নিম্ফি" গণের একটি জলজ উদ্ভিদ। এটি বাংলাদেশ ও শ্রীলংকার জাতীয় ফুল।
এই জলজ উদ্ভিদ আফগানিস্তান, ভারতীয় উপমহাদেশ থেকে তাইওয়ান, দক্ষিণ-পূর্ব এশিয়া ও অস্ট্রেলিয়া পর্যন্ত বিস্তৃত অঞ্চলে জন্মে। সাধারণত নিম্ন ও মধ্যম গভীরতার স্থির অথবা কম স্রোতের জলাশয়ে জন্মে।
সাদা শাপলা এশিয়ার প্রজাতি। এরা অজরায়ুজ উদ্ভিদ। এর কাণ্ড ও মূল পানিতে নিমজ্জিত থাকে। পাতাগুলো আংশিকভাবে নিমজ্জিত। পাতার উপরিভাগ সবুজ এবং নিচের দিকের রঙ গাঢ়। এদের আকার ২২-২৩ সেমি. এবং বিস্তৃতি ০.৯ থেকে ১.৮ মিটার।
গাছ উজ্জ্বল সবুজ। ফুল ছোট, ৭-১০ সেমি চওড়া, পাপড়ি অনেকগুলি, পাপড়ি সরু ও চোখা। হালকা নীল এবং সুগন্ধি।
মাখনা
মাখনা (), (বৈজ্ঞানিক নাম: Euryale ferox) হচ্ছে Euryale গণের একটি জলজ উদ্ভিদ। এটি বাংলাদেশ ও ভারতের স্থানীয় উদ্ভিদ। বিল ও হাওড়ে জন্মে।
লাল শাপলার মতোই তবে কাঁটাভরা গাছ। এদের পাতা বিশাল; "ভিক্টোরিয়া অ্যামাজনিকা" প্রজাতির পর উদ্ভিদরাজ্যে এদের পাতা দ্বিতীয় বৃহত্তম। এদের ফুল গোলাপি, আকারে শাপলার চেয়ে ছোট। ফুল ফোটে শীতের শেষে। কাঁটাভরা ফলে অনেকগুলো বীজ এবং বীজগুলো খাবার যোগ্য।
ছত্তীসগঢ় এক্সপ্রেস
ছত্তীসগঢ় এক্সপ্রেস (১৮২৩৭/১৮২৩৮) হল একটি সুপরিচিত পুরনো ভারতীয় ট্রেন যেটি বিলাসপুর এর সাথে অমৃতসর এর সংযোগ স্থাপন করে| ট্রেনটির নাম ছত্তীসগঢ় এক্সপ্রেস কারণ এটি ছত্তীসগঢ় রাজ্যের প্রতিনিধিত্ব করে|
এটা প্রথম ১৯৭৭ সালে ভোপাল - বিলাসপুর ছত্তিসগড় অঞ্চল এক্সপ্রেস নামে চালু হয় এবং প্রাথমিক ভাবে এটা বিলাসপুর থেকে ভোপাল এর হাবিবগঞ্জ অবধি চলাচল করত|
এই ট্রেনটি নবনির্মিত উপ-শহুরে রেলওয়ে স্টেশন হাবিবগঞ্জ থেকে উদ্ভূত প্রথম ট্রেন| ১৯৮০ সালে ট্রেনটির যাত্রাপথ বাড়িয়ে ভোপাল এর প্রধান রেলওয়ে স্টেশন, ভোপাল জংশন অবধি করা হয়|
পরবর্তী কালে ১৯৮৭ সালে ট্রেনটির যাত্রাপথ আরও বাড়িয়ে প্রথমে হজরত নিজামউদ্দিন তারপর নিউ দিল্লি এবং শেষে ১৯৯০ সালে অমৃতসর অবধি করা হয়|
এই ট্রেনটি প্রথম এরকম ট্রেন যেটি ভোপালের আংশিক গ্রামীণ অঞ্চল, হাবিবগঞ্জ থেকে ১৯৭৭ সালে চলাচল শুরু করে| ১৯৮০ সালে এটার যাত্রাপথ বাড়িয়ে ভোপালের মুখ্য রেলওয়ে স্টেশন অবধি করে দেওয়া হয়| পরে ১৯৮৭ সালে ট্রেনটির যাত্রাপথ আরও বাড়িয়ে হজরত নিজামউদ্দিন করা হয় এবং ট্রেনটিতে একটি প্যানট্রি কার দেওয়া হয়| অবশেষে ১৯৯০ সালে ট্রেনটির যাত্রাপথ বাড়িয়ে পরিশেষে অমৃতসর অবধি করা হয়|
এই ট্রেনটি বিভিন্ন রাজ্য যেমন ছত্তীসগঢ়, মহারাষ্ট্র, মধ্য প্রদেশ, উত্তর প্রদেশ, দিল্লি, হরিয়ানা এবং পাঞ্জাব এর মধ্যে দিয়ে চলাচল করে| এটি নিজের যাত্রাপথের দরুন ২০১১ কিলোমিটার দুরত্ব সম্পন্ন করে|
কিছু প্রধান স্টেশন যেখানে এই ট্রেনটি থামে : বিলাসপুর জংশন, রায়পুর জংশন, দুর্গ, গোনদিয়া জংশন, নাগপুর, ইতারসি জংশন, ভোপাল জংশন, ঝানসি জংশন, গওয়ালিয়র, আগ্রা ক্যান্টনমেন্ট, মথুরা জংশন, হযরত নিজামউদ্দিন, গাজিয়াবাদ, মিরাট শহর, মুজাফ্ফরনগর, সাহারানপুর, আম্বালা ক্যান্টনমেন্ট জংশন, লুধিয়ানা জংশন, জলন্ধর শহর থেকে অমৃতসর|
এই ট্রেনটি একটি এক্সপ্রেস ট্রেন যেটি দৈনিক চলাচল করে| ট্রেনটি যখন বিলাসপুর থেকে ছারে তখন এটিকে ১৮২৩৭ সংখায় চিহ্নিত করা হয় এবং যখন অমৃতসর থেকে ছারে তখন ট্রেনটিকে ১৮২৩৮ সংখায় চিহ্নিত করা হয়|
ট্রেনটিতে মোট ২৪ টি কোচ আছে যার বিবরণ হল
এস এল আর, জি ১, জি ২, এইচ এ ১, এ ১, বি ১, বি ২, বি ৩, এস ১২, এস ১১, পি সি, এস ১০, এস ৯, এস ৮, এস ৭, এস ৬, এস ৫, এস ৪, এস ৩, এস ২, এস ১, জি ৩, জি ৪, এস এল আর, এস পি|
ট্রেনটিকে বিলাসপুর থেকে নাগপুর অবধি ইতারসি শেড থেকে ডাব্লু এ পি ৪ দেওয়া হয়, তারপর নাগপুর থেকে হজরত নিজামউদ্দিন অবধি অজনি শেড থেকে ডাব্লু এ পি ৭ দেওয়া হয় এবং শেষে হজরত নিজামউদ্দিন থেকে অমৃতসর অবধি তুঘ্লাকাবাদ শেড থেকে ডাব্লু দি পি ৪বি দেওয়া হয়|
চাঁদমালা
চাঁদমালা (), (বৈজ্ঞানিক নাম: Nymphoides hydrophylla) হচ্ছে মেনান্থাসি পরিবারের জলজ উদ্ভিদ। এরা বাংলাদেশ ও ভারতের স্থানীয় উদ্ভিদ। লতান জলজ এই উদ্ভিদের গাঁট থেকে শিকড় গজায়। ভাসমান পাতা প্রায় গোল, ৫-৮ সেমি চওড়া, বোঁটা প্রায় ৪ সেমি, উপর মসৃণ, নিচে প্রকট শিরাজাল। ছোট ছোট সাদা ফুল ফোটে। ফুলে পাঁচ পাপড়ি হয়। ফলের আকার গোল।
দেবাশিষ বিশ্বাস (চলচ্চিত্র পরিচালক)
দেবাশীষ বিশ্বাস বাংলাদেশের একজন জনপ্রিয় চলচ্চিত্র পরিচালক। তিনি ১৯৭৭ সালের ২৭ই জানুয়ারি ঢাকায় জন্মগ্রহন করেন। তিনি বাংলাদেশের খ্যতিমান চলচ্চিত্র নির্মাতা দিলীপ বিশ্বাসের ছেলে।
২০০২ সালে ‘শ্বশুরবাড়ী জিন্দাবাদ’ চলচ্চিত্র নির্মাণের মধ্য দিয়ে পরিচালক হিসেবে অভিষেক হয় তার। এরপর নির্মাণ করেছেন ‘শুভ বিবাহ’ ও ‘ভালোবাসা জিন্দাবাদ’।
এছাড়াও উপস্থাপক হিসেবে তার ব্যাপক খ্যাতি রয়েছে। ‘পথের প্যাঁচালি’ ও‘ক্লোজআপ ওয়ান তোমাকেই খুঁজছে বাংলাদেশ’ উপস্থাপনার মধ্য দিয়ে উপস্থাপক হিসেবে খ্যাতি পান। তার নিজস্ব প্রযোজনা সংস্থার নাম ‘গীতি চিত্রকথা’।
২০০৯ সালের ২০ জুন মঞ্চ-টেলিভিশনের অভিনেত্রী ও উপস্থাপিকা তানিয়া হোসাইনের সঙ্গে বিবাহবন্ধনে আবদ্ধ হয়েছিলেন। দেবাশীষ বিশ্বাস হিন্দু আর তানিয়া হোসেন মুসলমান হওয়ায় তাদের বিয়ে হয়েছে সোশ্যাল ম্যারেজ অ্যাক্টের আওতায়। কিন্তু এক বছর পূর্ণ হওয়ার আগেই ভেঙে গেল তাদের সংসার।
পরবর্তীতে তিনি আবার বিবাহবন্ধনে আবদ্ধ হয়েছিলেন অরুণা সরকারের সাথে। অরুণা সরকার জাতীয় বিশ্ববিদ্যালয়ের অধীনে হিসাববিজ্ঞান বিষয়ে স্নাতকোত্তর পড়ছেন। ২০১২ সালের ৪ অক্টোবর দেবাশীষ ও অরুণার বিবাহোত্তর সংবর্ধনার আয়োজন করা হয়েছে।
আলেকজান্ডার পাম
আলেকজান্ডার পাম বা আলেক্সান্দ্রা পাম বা কিং আলেকজান্ডার পাম, কিং পাম, নর্দান বাংলো পাম () (বৈজ্ঞানিক নাম:Archontophoenix alexandrae) হচ্ছে অস্ট্রেলিয়ার কুইন্সল্যান্ডের স্থানীয় প্রজাতি। এছাড়া অস্ট্রেলিয়ার নিউ সাউথ ওয়েলস এবং হাওয়াই দ্বীপে প্রাকৃতিকভাবে জন্মে। উপকূলীয় তটরেখা বরাবর বৃষ্টি অরণ্যসমূহে এদের বিস্তার।
এডো ব্রান্ডেস
এডো আন্দ্রে ব্রান্ডেস (জন্ম: ৫ মার্চ, ১৯৬৩) দক্ষিণ আফ্রিকার নাটাল প্রদেশের পোর্ট শেপস্টোনে জন্মগ্রহণকারী জিম্বাবুয়ের সাবেক ক্রিকেটার। ১৯৮৭ থেকে ১৯৯৯ সময়কালে জিম্বাবুয়ে ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। এছাড়াও এডো ব্রান্ডেস চারটি (১৯৮৭, ১৯৯২, ১৯৯৬ ও ১৯৯৯) ক্রিকেট বিশ্বকাপে জিম্বাবুয়ে দলের প্রতিনিধিত্ব করেছেন।
আন্তর্জাতিক ক্রিকেট অঙ্গনে জিম্বাবুয়ের অভিষেকের সময় থেকে অধিকাংশ খেলোয়াড়ই শৌখিন খেলোয়াড় হিসেবে অংশগ্রহণ করতেন। তিনিও এর ব্যতিক্রম ছিলেন না। তাঁর মূল পেশা ছিল মুরগীর বাচ্চার খামারী। ৩ জানুয়ারি, ১৯৯৭ সালে ইংল্যান্ডের বিপক্ষে একদিনের আন্তর্জাতিকে হ্যাট্রিক করার গৌরব অর্জন করেন। খেলায় তিনি অদ্যাবধি সর্বোচ্চসংখ্যক গড়ে ব্যাটসম্যানকে আউট করার ঘটনা। এছাড়াও নিজস্ব ৩৪তম জন্মদিনের দুইমাস পূর্বে সর্বাপেক্ষা জ্যেষ্ঠ ক্রিকেটার হিসেবে এ সাফল্য লাভ করেন। জিম্বাবুয়ের হারারে স্পোর্টস ক্লাবে অনুষ্ঠিত ৩য় একদিনের আন্তর্জাতিকে নিক নাইট, জন ক্রলি, নাসের হোসাইন তাঁর শিকারে পরিণত হন। তাঁর এ হ্যাট্রিকটি দুই ওভারে সম্পন্ন হয়।
আউট করতে ব্যর্থ হওয়ায় অস্ট্রেলীয় বোলার গ্লেন ম্যাকগ্রা'র সাথে তাঁর আদিরসাত্মক বাক্য বিনিময়ের ঘটনা ঘটে। ম্যাকগ্রা তাঁকে জিজ্ঞাসা করলেন, 'আপনি এতো মোটা কেন?' জবাবে ব্রান্ডেস বলেন যে, 'কারণ, সার্বক্ষণিক আমি আপনার স্ত্রীকে ভালবাসি। তিনি প্রতিবারই আমাকে একটি করে বিস্কুট দেন।'
২০০৩ সালে কোচিং করার জন্য অস্ট্রেলিয়া গমন করেন। এছাড়াও তিনি এক্সএক্সএক্সএক্স গোল্ড ব্রিসবেন গ্রেড প্রতিযোগিতায় সানশাইন কোস্ট স্কর্চার্স দলকে কোচিং করান। বর্তমানে তিনি সানশাইন কোস্টে টমেটোর খামার পরিচালনা করছেন।
ডুনেডিন
ডুনেডিন ( ; ) নিউজিল্যান্ডের দক্ষিণাঞ্চলীয় দ্বীপে অবস্থিত দ্বিতীয় বৃহত্তম নগর। এ নগরটি ওতাগো অঞ্চলের প্রধান নগর। জনসংখ্যার দিক দিয়ে নিউজিল্যান্ডের সপ্তম বৃহত্তম হলেও ঐতিহাসিক দৃষ্টিকোণে, সাংস্কৃতিক ও ভৌগোলিক কারণে চতুর্থ প্রধান নগরের মর্যাদা পেয়েছে। একসময় ঊনবিংশ শতকে ডুনেডিন জনসংখ্যার দিক দিয়ে সর্ববৃহৎ নগর ছিল। ৫ মার্চ, ২০১৩ তারিখ পর্যন্ত নগরের সর্বমোট জনসংখ্যা ১২০,২৪৬জন ছিল।
ওতাগোর মধ্য-পূর্বাংশীয় উপকূলে ডুনেডিনের নগর অঞ্চল গড়ে উঠেছে। ওতাগো উপত্যকা ও পাহাড়ে ঘেরা ডুনেডিনে মৃত আগ্নেয়গিরি রয়েছে।
নগরের প্রধান শিল্পখাত হিসেবে রয়েছে শিক্ষাব্যবস্থা। ১৮৬৯ সালে নিউজিল্যান্ডের প্রথম বিশ্ববিদ্যালয়রূপে ওতাগো বিশ্ববিদ্যালয় প্রতিষ্ঠিত হয়। এছাড়াও ওতাগো পলিটেকনিক রয়েছে। ২০০৬ সালের জরীপে ১৫ থেকে ২১ বছর বয়সী ছাত্র নগরের মোট জনসংখ্যার ২১.৬% যা সমগ্র নিউজিল্যান্ডের ১৪.২% এর তুলনায় বেশী।
গিলগিত-বালতিস্তান
গিলগিত-বালতিস্তান (উর্দু: , বাল্টি: གིལྒིཏ་བལྟིསྟན ) পাকিস্তানের সবচেয়ে উত্তরের প্রশাসনিক অঞ্চল। পূর্বে এটি উত্তরাঞ্চল নামে পরিচিত ছিলো। এর দক্ষিণে আজাদ কাশ্মীর, পশ্চিমে খাইবার পাখতুনখোয়া প্রদেশ, উত্তরে আফগানিস্তানের ওয়াখান করিডোর, পূর্ব ও উত্তরপূর্বে চীনের স্বায়ত্তশাসিত জিনজিয়াং অঞ্চল এবং দক্ষিণপূর্বে ভারতশাসিত জম্মু ও কাশ্মীর অবস্থিত।
গিলগিত-বালতিস্তানকে দুইটি প্রশাসনিক অঞ্চলে ভাগ করা হয়েছে, যেগুলো আবার নয়টি জেলায় বিভক্ত। এর মধ্যে স্কারদু, শিগার, খারমাং ও গানচি জেলা বালতিস্তানের অন্তর্ভুক্ত। অবশিষ্ট ৫ টি জেলা গিলগিত, ঘিজের, দিয়ামের, আস্তরে ও হুনযা-নগর গিলগিতের অন্তর্ভুক্ত। গিলগিত এবং স্কারদু শহর এই দুটি বিভাগের প্রশাসনিক কেন্দ্র হিসেবে ব্যবহৃত হয়।
আমেরিকান ইন্টারন্যাশনাল স্কুল ঢাকা
আমেরিকান ইন্টারন্যাশনাল স্কুল () বাংলাদেশের ঢাকা জেলার ১২ ইউনাইটেড নেশনস রোড, গুলশান এলাকায় অবস্থিত।
বাংলাদেশে অবস্থানরত আমেরিকান নাগরিকদের জন্য যুক্তরাষ্ট্রের শিক্ষানীতির উপর ভিত্তি করে ১৯৭২ সালে এই স্কুলটি প্রতিষ্ঠা করা হয়।
এই প্রতিষ্ঠানে প্রাক্‌-কিন্ডারগার্টেন থেকে গ্রেড ১২ পর্যন্ত শিক্ষাদান করা হয়।
এই স্কুলে সীমিত সংখ্যক বাংলাদেশী ছাত্রছাত্রী ভর্তি করা হয়ে থাকে।
আমেরিকান ইন্টারন্যাশনাল স্কুল
আমেরিকান ইন্টারন্যাশনাল স্কুল (এআইএস) বলতে নিচের বিদ্যালয়সমূহকে নির্দেশ করতে পারে:
স্টিভ হার্মিসন
স্টিফেন জেমস হার্মিসন, এমবিই, ডিএল (জন্ম: ২৩ অক্টোবর, ১৯৭৮) নর্দাম্বারল্যান্ডের অ্যাশিংটন এলাকায় জন্মগ্রহণকারী সাবেক ইংরেজ ক্রিকেটার। ইংল্যান্ড ক্রিকেট দলে তিনি মূলতঃ বোলার ছিলেন। এছাড়াও কাউন্টি ক্রিকেটে ডারহাম দলের পক্ষে প্রতিনিধিত্ব করেন স্টিভ হার্মিসন।
২০০২ সালে ইংল্যান্ডের পক্ষে তার টেস্ট ও একদিনের আন্তর্জাতিকে অভিষেক ঘটে। খেলোয়াড়ী জীবনের শুরুতেই তিনি সফলতা লাভ করতে শুরু করেন ও ইংল্যান্ডের উদীয়মান ক্রিকেটার হিসেবে দলের অবিচ্ছেদ্য অঙ্গ হয়ে উঠেন। ২০০৩-০৪ মৌসুমে ওয়েস্ট ইন্ডিজ সফরে নিপুণ বোলিংয়ের স্বাক্ষর রাখেন। সিরিজে তিনি সর্বাধিক উইকেট লাভ করেন। এরপর ২০০৫ সালের অ্যাশেজ সিরিজে ইংল্যান্ডের স্মরণীয় জয়ে ভূমিকা রাখেন। ঐ বছরেই তিনি উইজডেন কর্তৃক বর্ষসেরা ক্রিকেটার হিসেবে ভূষিত হন। একই সময়ে তিনি বিশ্বের অন্যতম সেরা ফাস্ট বোলাররূপে বিবেচিত হন।
১ সেপ্টেম্বর, ২০০৪ তারিখে নটিংহ্যামের ট্রেন্ট ব্রিজে সফরকারী ভারতের বিপক্ষে অনুষ্ঠিত প্রথম একদিনের আন্তর্জাতিকে মোহাম্মদ কাইফ, লক্ষ্মীপতি বালাজী ও আশিষ নেহরাকে আউট করে হ্যাট্রিক করার গৌরব লাভ করেন।
৬ ফুট ৪ ইঞ্চি উচ্চতার অধিকারী হার্মিসন যে-কোন ধরনের পিচে অতিরিক্ত বাউন্স করাতে দক্ষতার পরিচয় দিয়েছেন। তিনি নিয়মিতভাবে বলকে সুইং করাতেন ও ঘন্টায় ৯০ মাইলে বোলিংয়ে সক্ষম ছিলেন। তবে মাঝে-মধ্যে বাজে বোলিংয়েও সকলের কাছে বিরক্তিকর অবস্থায় নিপতিত হন। তন্মধ্যে, ২০০৬ সালের অ্যাশেজ সিরিজে দ্বিতীয় স্লিপ বরাবর বোলিং করেন যা ওয়াইডে পরিণত হয়। এরফলে ধারাভাষ্যকারগণ `ক্রিকেটের ইতিহাসে সর্বাপেক্ষা বাজে বোলিংরূপে' আখ্যায়িত করেন। তা স্বত্ত্বেও বোলিংয়ে তার দক্ষতার বিষয়ে কোন প্রশ্নবোধক চিহ্ন অঙ্কিত হয়নি। ২০০৭ সালে সাবেক অস্ট্রেলীয় ক্রিকেটার শেন ওয়ার্ন হার্মিসনকে ৫০ সেরা ক্রিকেটারদের একজনরূপে আখ্যায়িত করেন।
২০০৬ সালে একদিনের আন্তর্জাতিক থেকে অবসরের ঘোষণা দেন হার্মিসন। শারীরিক যোগ্যতার অভাবে ইংরেজ দলে সুযোগ লাভের সম্ভাবনা অনেকাংশে দায়ী ছিল। ২০০৯ সালে একদিনের আন্তর্জাতিক থেকে অবসর নেন। ২০০৯ সালে দল থেকে বাদ পড়েন। ২০০৯ সালের অ্যাশেজ সিরিজে তিনি তার সর্বশেষ টেস্টে অংশ নেন। একই বছর ওয়েস্ট ইন্ডিজের বিপক্ষে সর্বশেষ ওডিআইয়ে অংশগ্রহণ করেন। অবশেষে অক্টোবর, ২০১৩ সালে আনুষ্ঠানিকভাবে আন্তর্জাতিক ক্রিকেট থেকে বিদায় জানান নিজেকে।
রাণী সর্বাণী
রাণী সর্বাণী ছিলেন বৃহত্তর রাজশাহীর একটাকিয়া রাজবংশের কন্যা এবং সাঁতোরের হিন্দু জমিদার মহারাজা রামকৃষ্ণ সান্যালের পত্নী। মাত্র দশ বছর বয়সে তাঁর বিবাহ হয়েছিল সাঁতোরের রাজপরিবারে। ১৭২০ সালে একুশ বছর বয়সে নিঃসন্তান বিধবা হয়ে তিনি পরবর্তী সাতসট্টি বছর অসাধারণ যোগ্যতাসহ রাজ্য শাসন করেন। তাঁর বলবুদ্ধি ও তেজস্বিতা সিংহের ন্যায় ছিল বলে কথিত আছে।
সাঁতোড়ের রাজবংশ স্থানীয় চৌদ্দ পরগণার জমিদার ছিলেন। রাজস্ব ছাড়াও তাঁদের সাড়ে পাঁচ লক্ষ টাকা মুনাফা ছিল; কিন্তু অপব্যয় হেতু মহারাজ রামকৃষ্ণের প্রচুর ঋণ হয়েছিল, এমনকি ভৃত্যদের বেতন ও জ্ঞাতি কুটুম্বদের ভাতাও বাকী পড়েছিল। রামকৃষ্ণের মৃত্যুর পর অল্পবয়সি রমণীর রাজত্ব হওয়ায় কর্মচারীরা রাজসম্পত্তি আত্মসাৎ করতে চেষ্টা করে। কিন্তু একমাসের মধ্যেই মৃত স্বামীর শ্রাদ্ধের ব্যয় এবং সমস্ত জমিদারীর আয়-ব্যয়ের তিনি হিসাব গ্রহণ করেন এবং অল্পকালের মধ্যেই স্বামীকৃত সব দেনা পরিশোধ করেন।
পূর্বে আমলাদের কাছ থেকে বহুদিন পর পর আয়-ব্যয়ের নিকাশ নেওয়া হত; তাতে হিসাবে অনেক বেনিয়ম হত। রাণী সর্বাণী আমলাদের দৈনিক নিকাশের নিয়ম করেন। এতে রাজস্বের বৃদ্ধি ঘটে। তিনি মুর্শিদকুলি খাঁর আমলে আট পরগণা নিলামে কিনে সম্পত্তিও বৃদ্ধি করেছিলেন। এছাড়া সঞ্চয় বৃদ্ধির জন্য রাজকোষে তিন কুঠুরী ব্যবস্থা চালু করেছিলেন।
প্রাচীন মিশরের ইতিহাস
নীলনদের উপত্যকার উত্তর অংশের প্রাক রাজবংশীয় বসতি থেকে শুরু করে খ্রিস্টপূর্ব ৩০ অব্দে রোম কর্তৃক মিশর বিজয় পর্জন্ত সময়কালকে প্রাচীন মিশর এবং এই সময়কালের ইতিহাসকে প্রাচীন মিশরের ইতিহাস বলা হয়। ফেরাউনদের যুগ শুরু হয়েছিল আনুমানিক খ্রিস্টপূর্ব ৩২০০ অব্দে। এই যুগে উচ্চ ও নিম্ন মিশর একত্রিত হয়। খ্রিস্টপূর্ব ৩৩২ অব্দে গ্রীক সম্রাট আলেকজান্ডার মিশর দখল করলে মিশরে মেসিডোনীয় রাজত্বের সূচনা হয়।
হক
হক (বিকল্প প্রতিবর্ণীকরণ: হক্ব, হক্ক) হল সত্যের সমার্থক আরবি প্রতিশব্দ| ইসলামে এই শব্দ দ্বারা সত্যের পাশাপাশি ন্যায় ও বাস্তবতাকে বোঝানো হয়| আল-হক্ব হল আল্লাহ তাআলার ৯৯টি গুনবাচক নামের মধ্যে অন্যতম একটি নাম| সূফিবাদে, হক শব্দটি দ্বারা ঈশ্বরকে চুড়ান্ত বাস্তবতা হিসেবে গণ্য করা হয়|
সুলতান
সুলতান (; "", ) হল শাসন সংক্রান্ত একটি পদবি। মূলত এটি একটি আরবি বিশেষ্য যার অর্থ “শক্তি”, “কর্তৃত্ব”, “শাসকত্ব”। এর উৎপত্তি হয়েছে "সুলতাহ" থেকে যার অর্থ "কর্তৃত্ব" বা "ক্ষমতা"। পরবর্তীতে এটি বিভিন্ন শাসকের উপাধি হিসেবে ব্যবহৃত হয়। এসকল শাসকরা খিলাফত কর্তৃক সরাসরি নিয়ন্ত্রিত না হয়ে সার্বভৌমভাবে শাসন করতেন। সুলতান কর্তৃক শাসিত অঞ্চলকে "সালতানাত" বলা হয়।
শেখতন্ত্র
শেখতন্ত্র ( ["Mashyakhah"]) হল একটি সমাজ যা একজন শেখ কর্তৃক শাসিত হয়। এধরনের শাসনাঞ্চল প্রায় সব আরব রাষ্ট্রে, বিশেষত আরব উপদ্বীপে বিদ্যমান ছিল।
শব্দটি সাধারণত রাজনৈতিক ব্যবস্থা বোঝাতে ব্যবহৃত হয়। কিছু রাষ্ট্র শেখ কর্তৃক শাসিত হলেও তারা নিজেদের উল্লেখ করতে এই শব্দ ব্যবহার করে না।
দণ্ডকারণ্য
দণ্ডকারণ্য রামায়ণোল্লিখিত বিশাল এক অরণ্যময় অঞ্চল যা মূলতঃ মধ্যপ্রদেশ, উড়িষ্যা, অন্ধ্রপ্রদেশ ও মহারাষ্ট্র এই চারটি রাজ্য ব্যাপী বিস্তৃত। এর মোট আয়তন ২০৭১২০ বর্গ কিলোমিটার। ১৯৫৭ সালে ভারত সরকারের পরিচালনায় ও তত্ত্বাবধানে মধ্যপ্রদেশের বস্তার জেলা এবং উড়িষ্যার কোরাপুট ও কালাহান্ডি জেলা নিয়ে দণ্ডকারণ্য-পরিকল্পনা প্রস্তুত করা হয় । এই পরিকল্পনার প্রধানত দুটি উদ্দেশ্য ছিল- এক. পুর্ববঙ্গ থেকে আগত শরণার্থীদের সুষ্ঠু পুনর্বাসন ; আর দুই. স্থানীয় আদিবাসী উপজাতিগুলির সর্বাঙ্গীণ উন্নতি বিধান করা । কলকাতা হতে ৮২৯ কিলোমিটার হাওড়া-নাগপুর রেলপথে অবস্থিত রায়পুর অথবা ৮১৯ কিলোমিটার দূরে হাওড়া-ওয়ালটেয়ার রেলপথে অবস্থিত ভিজিয়ানাগ্রাম থেকে সড়কপথে দণ্ডকারণ্যে আসা যায়। ১৯৫৮ সালে গঠিত দণ্ডকারণ্য ডেভেলপমেন্ট অথরিটি-নামক সংস্থাটির হাতে এর গঠন ও পরিকল্পনা রূপায়নের দায়ভার অর্পণ করা হয় । এই প্রকল্পের সদর কার্যালয়টি উড়িষ্যা রাজ্যের কোরাপুট শহরে নির্ধারণ করা হয় । প্রায় ১৬০০০ হেক্টর বনভূমি উদ্ধার করে শরণার্থীদের মধ্যে বণ্টন করা হয়।
পূর্বঘাট পর্বতমালার একটি বিরাট অংশ এই অঞ্চলের অন্তর্ভুক্ত হওয়ায় স্থানটি পর্বতময় ও দুর্গম । এই অঞ্চলের মধ্য দিয়ে একাধিক নদী প্রবাহিত হয়েছে; মছকুন্দ বা মৎস্যকুণ্ড, শবরী, ইন্দ্রাবতী, বংশধারা, নাগবল্লী প্রভৃতি তাদের অন্যতম। এখানকার জলবায়ু শুষ্ক ও স্বাস্থ্যকর। একসময় এই অঞ্চলে ম্যালেরিয়ার প্রাদূর্ভাব ছিল কিন্তু চিকিৎসাবিজ্ঞানের অগ্রগতির সাথে সাথে তা বহুলাংশে হ্রাস পেয়েছে। বার্ষিক বৃষ্টিপাতের গড় প্রায় ১৫৬০ মিলিমিটার। এখানকার পার্বত্যময় বনভূমিতে আমলকী, হরীতকী, মহুয়া, শাল, সেগুন প্রভৃতি উদ্ভিদ জন্মায়। এখানকার কাঠ ও বনজ সম্পদ স্থানান্তরে রপ্তানি করা হয়ে থাকে।
অরণ্যময় প্রকৃতির কারণে এখানকার জনঘনত্ব বেশ কম; অধিবাসীদের মধ্যে অধিকাংশই আদিবাসী-উপজাতি, এছাড়া পূর্ববঙ্গ থেকে আগত বহু শরণার্থী এই অঞ্চলে স্থায়ীভাবে বসবাস করেন; তাই এই অঞ্চলে বাংলা ভাষার প্রভাবও যথেষ্ট । এদের নিজেদের মধ্যে নানাপ্রকার ভাষার ব্যবহার আছে। উড়িষ্যা অঞ্চলের আদিবাসীদের ভাষা যেমন ওড়িয়া তেমনি মধ্যপ্রদেশের আদিবাসীদের ভাষা হল হিন্দি। সাক্ষরতার হার বেশ কম; বর্তমানে বুনিয়াদী ও কারিগরী শিক্ষার মাধ্যমে শিক্ষার কিছুটা বিস্তার ঘটানো সম্ভব হয়েছে।
কৃষিজ সম্পদের মধ্যে ধান, ভুট্টা, সরিষা, তিসি প্রধান। নদী উপত্যকায় কৃষিজ ফসলের বেশিরভাগটাই উৎপাদিত হয়; আদিবাসীরা সাধারণতঃ জুমচাষে অভ্যস্ত। তবে বর্তমানে স্থায়ী বাসস্থান নির্মাণ করে আদিবাসীরা আধুনিক পদ্ধতিতে কৃষিকাজে তৎপর হয়ে উঠেছে। এ অঞ্চল খনিজ সম্পদে বেশ সমৃদ্ধ। কোরাপুট জেলার চুনাপাথর, অভ্র, আকরিক লোহা ;কালাহাণ্ডি জেলার বক্সাইট ও ম্যাঙ্গানিজ এবং বস্তার জেলার বাইলাডিলার লৌহসম্পদ বিশেষভাবে উল্লেখযোগ্য । এছাড়াও অ্যাজবেস্টস, তামা, ইলমেনাইট, মোনাজাইট প্রভৃতি খনিজদ্রব্যের সন্ধান পাওয়া গিয়েছে। এখানে জলবিদ্যুৎ সম্পদও প্রচুর আছে।
শেখ
শেখ বা শাইখ ( ' বহুবচনে ') একটি সম্মানসূচক আরবি পদবি। এটি সাধারণত গোত্রপতিদের ক্ষেত্রে ব্যবহৃত হয়। গোত্রপতি তার পিতার পর এই পদবি প্রাপ্ত হন। বাংলাদেশ এবং পৃথিবীর বিভিন্ন দেশের মুসলিমদের সাধারন পদবি হিসেবে ও ব্যবহৃত হয়ে থাকে। অনুরূপভাবে নারীদের ক্ষেত্রে “শাইখা” পদবি ব্যবহৃত হয়।
এই শব্দ আরবি অক্ষর ش-ي-خ "শিন-ইয়া-খা" এর শব্দ মূল থেকে এসেছে। আক্ষরিক অর্থে এ দ্বারা বিপুল ক্ষমতা ও আভিজাত্যের ব্যক্তিকে বোঝানো হয়। তবে এটি সুনির্দিষ্টভাবে মধ্য প্রাচ্যের রাজ পরিবারের ব্যক্তিদের ক্ষেত্রে ব্যবহৃত হয়। আরবের গোত্রগুলোর মধ্যে তাদের নেতাকে শাইখ বলে সম্বোধন করার রীতি প্রচলিত রয়েছে। আরব সভ্যতার সাংস্কৃতিক প্রভাব ও ইসলামের প্রসারের কারণে এই পদবি পৃথিবীর অন্যান্য স্থানে, বিশেষত আফ্রিকা ও এশিয়ার মুসলিম সংস্কৃতিতেও ধর্মীয় ও সম্মানসূচক ক্ষেত্রে ব্যবহৃত হয়।
মুসলিমরা ধর্মীয় ক্ষেত্রে শিক্ষিত ব্যক্তির ক্ষেত্রে শাইখ পদবিটি ব্যবহার করে। তবে আরবি শব্দ হিসেবে এর অন্যত্র ব্যবহার হয়। দ্রুজরা তাদের ধর্মীয় ব্যক্তিদের ক্ষেত্রে এই পদবি ব্যবহার করে থাকে। একইভাবে আরব খ্রিষ্টানরা তাদের উচ্চ মর্যাদা সম্পন্ন ব্যক্তিদের শাইখ বলে সম্বোধন করে। ল্যাটিন ভাষার সেনেক্স যার অর্থ “বৃদ্ধ ব্যক্তি” এর সাথে আরবি শাইখের অর্থের মিল রয়েছে। সেনেক্স থেকে ইংরেজি "সেনেটর" শব্দের উৎপত্তি হয়েছে।
লালগলা চুটকি
লালগলা চুটকি (), (বৈজ্ঞানিক নাম: "Ficedula parva") হচ্ছে মুসিকাপিডি পরিবারের একটি পাখির প্রজাতি। তাইগা চুটকির সাথে পাখিটির দেহের কিছু মিল আছে। এদের মাথা বাদামি, লেজের উপরিভাগ বাদামি, ঠোঁটের বেস বিবর্ণ হয়ে থাকে।
রংধনু ঘাসফড়িং
রংধনু ঘাসফড়িং () (বৈজ্ঞানিক নাম: Dactylotum bicolor), হচ্ছে "Dactylotum" গণের একমাত্র জানা প্রজাতি। এটি প্রেইরি অঞ্চলের ছোট ঘাসে পাওয়া যায়। যেসব অঞ্চলে পাওয়া যায় সেগুলো হচ্ছে মার্কিন যুক্তরাষ্ট্রের পশ্চিমের বিশাল সমভূমি এবং কানাডার দক্ষিণে, অ্যারিজোনার দক্ষিণে, নয়া মেক্সিকো, উত্তর মেক্সিকো এবং টেক্সাসে। এটিকে দর্শনীয় পোশাকের জন্য "সুন্দর ঘাসফড়িং" হিসেবে বিবেচনা করা হয়।
মেডেনস হোটেল
মেডেনস হোটেল দিল্লিতে অবস্থিত একটি হোটেল যাকে ওবেরয় মেডেনস হোটেল নামেও জানা যাই এবং গোড়ায় যাকে মেডেনস মেট্রোপলিটন হোটেল বলা হত সেই হোটেল টি দিল্লির সিভিল লাইনস অঞ্চলে অবস্থিত একটি ঐতিহ্য সম্পন্ন হোটেল| ১৯০৩ সালে খোলা এই হোটেল টি দিল্লিতে প্রথম দিকে খোলা আধুনিক হোটেল গুলোর মধ্যে একটি এবং এটি সেই জায়গায় তৈরী করা হযেছে যেখানে সব ইউরোপীয় শৈলী হোটেল গুলো অবস্থিত এবং যেখানে ব্রিটিশ রাজের কর্মকর্তারা এসে থাকতেন|
মূল হোটেল টি ১৮৯৪ সাল থেকে যৌথভাবে দুই ইংরেজ, মেডেন ভাই দের দ্বারা পরিচালিত হত এবং ১৯০২ সাল থেকে তার বর্তমান অবস্থানের মধ্যে থেকে জে| মেডেন এটার পরিচালনা করত| বিংশ শতাব্দীর প্রথম দিকে এই হোটেলটিকে দিল্লির সেরা হোটেল হিসেবে বিবেচনা করা হত| ১৯০৩ সালে যখন লর্ড কার্জন দ্বারা অভিষেক দরবার অনুষ্ঠিত হয় যেটা এডওয়ার্ড সপ্তম এর ভারতের সম্রাট হিসাবে রাজ্যাভিষেক হওয়ার আনন্দে ছিল তখন কার সময়ে এই মেট্রোপলিটন হোটেল দিল্লির সব থেকে দামী হোটেল ছিল থাকার জন্য|
আজ এই হোটেল ওবেরয় হোটেলস ও রিসর্টস চেন এর একটি অংশ|
এই হোটেল এ খাবার জন্য তিনটে জায়গার ব্যবস্থা আছে যার নাম হল যথারুপে-
এর মধ্যে কার্জন রুমের দেওয়ালে ৭০ টারও বেশি অনন্য এবং বিস্ময়কর ছবি দিয়ে সাজানো হযেছে| এখানে ইউরোপীয় এবং ভারতীয় খাবার পরিবেশন করা হয়| দি গার্ডেন টেরেস এ একটি তদর্থক কফি শপ আছে যার মধ্যে একটি সুন্দর উঠোন ও আছে| এখানে বায়ুমণ্ডল খুব আনন্দদায়ক যেটা বই পড়া এবং কথোপকথন জন্য আদর্শ জায়গা| দি কাভালরী বার হল ১৯ শতকের গোড়ার দিকের একটি বার যেখানে আদেশ অনুযায়ী পানীয় সরবরাহ করা হয়|
এই হোটেল এ থাকার জন্য নিম্নলিখিত চার ধরনের ঘরের ব্যবস্থা আছে –
এখানে গেস্টরা তাদের স্বার্থ এবং চাহিদা অনুযায়ী চয়ন করতে পারেন|
হোটেলের সমস্ত কক্ষ কেন্দ্রীয়ভাবে শীতাতপ নিয়ন্ত্রিত এবং ব্যক্তিগত রুমে তাপমাত্রা পরিবর্তন, ইত্যাদির ব্যবস্থাপনা আছে যেমন মিনি বার, ২৪-ঘন্টা স্যাটেলাইট চ্যানেল, বেতার ইন্টারনেট, সরাসরি ডায়াল টেলিফোন এবং আরও অনেক|
উপহার হিসাবে গেস্ট দের কিছু সামগ্রী দেওয়া হয় যেমন
এই হোটেল এ সেমিনার এবং সম্মেলন ইত্যাদির জন্য উন্নত প্রযুক্তিগত ব্যবস্থা দিয়ে সজ্জিত রুম আছে| এই কোষগুলিতে অডিও মতামত প্রেরণের জন্য অর্থ প্রদান করা হয় এবং সহায়তার জন্য সবসময় কর্মীরা উপস্থিত থাকে|